Ekonomia zientziaren sorrera - Elhuyar Aldizkaria\nHasiera » Erreportajeak » Ekonomia zientziaren sorrera\n1995/08/01 98. zenbakia\nEkonomia zientziaren sorrera\nXVIII. mendearen azkeneko urteetan eta XIX.aren lehenengoetan, eta Ingalaterran bereziki, ekonomia politiko modernoa sortarazi zuten gizarteko hiru klaseak gorpuztu ziren; industri kapitalismoa, lur-sail handien ugazabak eta proletalgoa.\nIndustri kapitalismoari dagokionez aurrerapen teknikoak, produktuak lortzeko eta hedatzeko arintasuna eta uniformetasuna, eta beren erabilpenen zabaltasuna hartu behar dira kontutan. Honekin lotuta eta soberakinen arazoari aurre egiteko, merkatu berrien eta garraiabide komertzialen beharra azaldu zen. Antolaketa finantzarioa errotik aldatu zen. Beraz, aldaketa ikaragarria egin zen. Hain handia, non iraultza izan zela esan baitaiteke. Iraultza horretan produkzio-indar gero eta handiagoek truke-libreko sistemaren oztopoak agertarazi zituzten. Horrek eta produkzio-soberakinak langileen langabeziari aurre egiteko estatu-babesa martxan jartzeari lagundu zioten.\nNekazaritzan ere kapitalismoak bere ondorioak izan zituen. Zenbait herrialdetan, Ingalaterran esaterako, esparru hau industrializatu egin zen. Horrela, betidanik molde zaharrei lotutako Europako nekazaritzak bere aldaketa izan zuen: lanabesak hobetzea, ongarri berriak, haziak aukeratzea, makina berriak, izurrite aurkako bitarteko, eta abar luze batek arlo honetan benetako aurrerapausoa eragin zuten.\nAipatu dugun hirugarren puntuari dagokionez, proletalgoaren sorrera Europan izandako populazioaren hazkuntzari dago lotuta, eta azkeneko hau eta kapitalismo handiaren garapena guztiz uztartuta daudela begi-bistakoa da. Proletalgoa (hots, beren lana baino ez duten langileen multzoa), XVIII. mendean ezaguna bazen ere, herrien bizitzan txertatutako gizarte-klase gisa XIX. mendean gauzatu zen. Masa- eta industri proletalgoa bat egin ziren. Ondasunak, gehienbat bakar batzuen eskuetan gelditu ziren bitartean, aldamenean industri produkzioaren interesetara makurtuta zegoen jendetza goseak zegoen. Enpresari eta langileen arteko desberdintasun ekonomiko ikaragarri hartan egoera arrazonatzeko eta ulertzeko teoria baten lehen urratsak eman ziren, hots, ekonomiaren teoriarenak.\nEkonomia politikoaren aitzindariak\nNahiz eta garaiari dagokionez beste aro batekoa izan, gaur egungo ekonomia politikoaren arbasoetan William Petty aipatu behar dugu.\nNahiz eta garaiari dagokionez beste aro batekoa izan, gaur egungo ekonomia politikoaren arbasoetan William Petty (1632-1687) aipatu behar dugu. Liburu desberdin asko idatzi zituen, baina gai honi dagokionez “Treatise of taxes and contributions” eta “Political arithmetics” izenekoak aipatu behar ditugu. Petty zientzia esperimentalen aldekoa zen eta Locke eta Hobbes-en laguntzarekin “Royal Society” sortzen gogor lan egin zuen.\nEkonomiaren arloan egindako saiakeretan bere saiakuntzen aldeko zaletasuna agertzen da eta fenomenoen ondorioen objektibotasunaren bila arduratu zen. Dena dela, Pettyren modernotasuna lan-iturrien ikerkuntzan dago batez ere. Pettyk esan zuenaren arabera, balioaren kontzeptua giza ekintza baten emaitza abstraktutzat kontsidera zitekeen.\nBaina, lana/balioa binomioaren artean jar daitekeen baliokidetasuna, merkantzien balio erreala da. Pettyren pentsakeraren arabera, merkatu-prezioak ez du berdintasun zehatza adierazten eta horrek kapital-pilaketa ekar dezake. Hitz gutxitan esanda, Pettyk lan alokatuaren kostuaren eta produktuaren balioaren arteko diferentzia kapitalistaren onuran gelditzen zela azaldu zuen. Egia da, bai, Pettyk egindako guztia nekazaritzarekin lotuta zegoela, bera XVII. mendean bizi baitzen, baina bere teoriaren bideak (gero ekonomia orokorraren esparruan erabiliko zirenak) lehen aldiz plazaratu zituen.\nPettyk jorratutako ikerketa-esparruak ez ziren berehala kontutan hartu, baina zetozen iharduera ekonomiko berriek arrazionalizatzeko giroa sortarazi zuten. Pettyk fenomeno ekonomikoak lege objektiboen bitartez erregulatzeko ahalmena ezarri nahi zuen, eta lortu ez bazuen ere, bidea hori zela argi utzi zuen.\nPettyk lan alokatuaren kostuaren eta produktuaren balioaren arteko diferentzia kapitalistaren onuran gelditzen zela azaldu zuen. Pettyk egindako lan guztia nekazaritzarekin lotuta zegoen.\nBaina, ikerketa-esparru berri hau zabala bezain korapilotsua zen. Hala ere, gauzak aurrera joan ziren. Zientzia berri honen lehen urratsak, industriaren aldaketa teknikoak, eta kapitalismoaren nagusitasun ekonomiko nahiz politikoa denbora eta leku berean agertzea ez zen kasualitatea izan. Pettyk nekazaritza-enpresen balioari buruz egindako hipotesiak Smith-ek bereganatu ondoren, eguneratu, laburtu eta egokitu egin zituen, baina orain oinarritzat gizarte industriala hartuko zen, eta ez nekazalgoa.\nAdam Smith (1723-1790) Glasgow eta Oxford-eko unibertsitateetan ikasi ondoren bidaia asko egin zuen. Parisen egon ondoren Glasgow-ra itzuli eta bertako filosofia moralaren katedra eskuratu zuen. Bere lanetan, “Theory of moral sentiments” izenekoa aipatu behar dugu (1759an argitaratu zuen). Bertan Hume-ren eszeptizismoaren aurka agertzen da. Honen arabera ezaguerak ezin dezakeela egia metafisikoa eskuratu (hots, gizakiarengan dauden barne-barneko sinesmenak ez daudela ez egiaztatzerik eta ez gezurtatzerik ere) pentsatzen zen, Smith honen aurka altxatu zen. Gizaki guztiongan logika bat bazela kontsideratuz, errealitateko behaketa enpirikoen bitartez lortutako emaitzen gainean pentsatuz eta lan eginez, aurrera segitu zuen.\nMunduaren irudi moralak edo filosofia moral optimistaren ideiek, Smithen pentsakera egoera ekonomiko berriaren balioetara eraman zuten. Bere bizitzako aro berri hari “An inquiry into the nature and causes of the wealth of nations” izeneko lana dagokio (1776an argitaratu zen). Idazle batek esan zuenez, “Errealitate ekonomikoaren ikerketa enpirikoaren gain, lana ondoko kontsiderazio etiko-teologikoan oinarritzen da, eta hau kontutan hartzen ez bada idazkiaren izpiritua ez dago ulertzerik: nahikeriek gizakia bultza egiten dute, baina, hau “ekonomikoki” aritzen denean, hau da, bere onurarako, ikusten ez den esku batek hasieran pentsatuta ez zegoen helburu baterantz bultzatzen du; gizarte guztiaren onurarako, alegia”.\nSmithek plazaratutako arazoaren ebazpena ez aurkitu arren, kapitalaren pilaketa nondik datorren edo nola egiten den adierazi beharra argi eta garbi utzi zuen. Bestalde, nolabait bederen, proletalgoaren hurrupakuntza plazaratu zuen.\nBeraz, Smithen arabera aberastasunaren izaera eta kausak truke-librearen gainean eraikitzen dira. Liburu hau lan-banaketaren ikerkuntzarekin hasten da. Bere iritziz lan-banaketa trukearen ondorio naturala da. Batzuen ustez Smithek kausa eta efektua nahastu egin zituen sistema kapitalistaren erlazioak naturaltzat hartzeagatik. Dena dela, eta eztabaida hau alde batera utzirik, lanaren produktuaren emaitza argitzeko gai izan zen eta hau erabilpen-balio eta truke-balio gisa sailkatu zuen. Beraz, Smithek ondasun baten truke “naturalaren” arazoa plazaratu zuen lehen aldiz.\nSmithen prezio naturalari buruzko gogoetak garrantzi handikoak dira. Berak prezioak aroen eta tokien arabera aldatu egiten direla jakin bazekien, baina neurtzeko unitate unibertsal eta objektiboa jartzea egokitzat jo zuen. Unitate horren bila abiatu zenean honek gizartearen baldintzen (hots, aurreratua ala atzeratua izatearen araberakoa) izan behar zuela konturatu zen. Bigarren kasuan, gaiaren truke-balioa aurkitzeko, gaia bera lortzeko behar zen lana baino ez zen kontutan hartu behar. Lehenengoan ordea, beste produkzio-faktore batzuk kontsideratu behar zirela konturatu zen eta kasu batean zein bestean denbora beti baloratu egin behar zela. Beraz, Smithek plazaratutako arazoaren ebazpena ez aurkitu arren, kapitalaren pilaketa nondik datorren edo nola egiten den adierazi beharra argi eta garbi utzi zuen.\nSmithek kapitalaren pilaketa justifikatzeko, balioaren eta lanaren arteko baliokidetasuna “hasierako” gizartean (hots, gizarte primitiboan) baino ez dela izaten kontsideratu zuen. Gizarte zibilizatuan, aldiz, aberastasuna eta txirotasuna ez datoz norberak lan egin dezakeenaren arabera; lana erosteko ahalmenaren arabera baizik.\nDavid Ricardo (1772-1823). Ricardok lortutako emaitzak bere aurrekoenak baino askoz zientifikoagoak dira.\nBeraz, nolabait jadanik proletalgoaren hurrupakuntza plazaratzen zuen Smithek. Puntu honi buruz ondoko hau idatzi zuen: “Pertsona berezi batzuen eskuetan kapitala pilatu ondoren, hauetako batzuek naturalki langilegoari lana emateko erabiltzen dute, lehengaiak eta irauteko bitartekoak bereganatzen dituzte eta lortutako produktuaren salmentarekin edo egindako lanak lehengaiaren balioari «gehitu» dionaren bitartez etekina lortzen dute”. Beraz, Smithek “plusbalioaren” kontzeptua ikusi zuen, baina horri “gehitutako kantitatea” esan zion, hau da, aurreratutako kapitalaren etekina, bere bitartez langileen soldata ordaindu eta lehengaiak erosi ahal izaten dira eta. Smithek gehitutako balioaren adierazpenaren bitartez balio beraren adierazpena eman zuen eta honek gerora izugarrizko garrantzia izango zuen.\nIkerlari honek aztertu zuen beste gai bat produkzioa izan zen. Hori guztiz logikotzat jo behar dugu industrializatzen ari zen gizarte hartan. Arlo honetan honakoa frogatu zuen: “Lan bat emankorra da, baldin eta balioa ematen badu, eta ez bestela.”\nNahiz eta Smithen lanetan zulo asko izan, gauza asko jarri zuen lehen aldiz mahaiaren gainean. Besteak beste, klase kapitalistari eman zion maila daukagu bat. Berarentzat klase honek gizartean eta politikan lehenengoa izan behar zuen, indar hegemonikoa zelako. Bestalde, morrontza gogor kritikatu zuen eta arrazoi sendoak emanez, artean zirauten Erdi Aroko nolabaiteko esklabotasun-motak astindu egin zituen.\nSmithen lanak lehenengo aroa ixten duela esan dezakegu. Aro honetan ekonomiari buruzko kezkaren kontzientziazioa agertzen da lehen aldiz. Gogora dezagun orduan Ingalaterran lehenengo makinak instalatzen ari zirela eta horrekin batera langile-mugimenduaren hasiera izan zela, Frantzian ideologia sozialista plazaratzen ari zen bitartean.\nLondresen jaioa zen 1772an eta 1823an hil zen, jatorriz Portugaldik etorritako familia juduko semea zen. Bere aitaren aholkuei jarraituz, finantzen munduan murgildu eta diru asko eta asko irabazi ondoren, ekonomiari buruzko ikerketak egiten hasi zen. Ricardok lan bat baino gehiago idatzi zuen, baina guztien artean “The principles of political economy and taxations” izenekoa da ospetsuena.\nLanaren eta balioaren arteko baliokidetasuna jartzean berezko soldataren eta soldata errealaren artean zeuden desberdintasunak adierazi zituen Ricardok.\nRicardok lortutako emaitzak bere aurrekoenak baino askoz zientifikoagoak dira. Balioaren kontzeptuaz kezkatuta zegoen eta ikerketa ekonomikoaren oinarritzat hartu zuen. Are gehiago, fenomeno analitiko-ekonomikoen adierazpenean balioaren papera kapitalaren esparruan ipini zuen zientifikoki eta hiru faktoreren errealitatea aldarrikatu zuen: “lurraren emaitza eta lana, makina eta kapitalaren bitartez gainazaletik ateratzen den guztia... gizartean hiru ataletan banatzea da: kapitalistetan, nekazalgoan eta proletalgoan.”\nRicardok balioaz arduratu zenean erabilpen-balioaren eta truke-balioaren arteko bereizketa erabili zuen eta hori biribiltzeko “merkatuaren” kontzeptua ezarri zuen.\nRicardoren iritziz lanak, oraingoak nahiz iraganak, (eta ez beste ezerk) finkatzen du balioa. Horregatik, berarentzat soldataren arazoa oso garrantzitsua zen. Bere ustez soldata handiagotzeak ez zekarren balioa handiagotzea eta hori arrazoi sendoen bitartez frogatu zuen. Soldatek ez zeukaten eraginik berezko balioan edo berezko prezioan; etekinean baizik. Hau da, balioaren banaketa egitean, soldata handiagoa bada etekina txikiagoa da, eta alderantziz. Etekinaren gaiari jarraituz, berarentzat gizartearen euskarria etekina baino ez zen.\nRicardoren teorian salgaiaren balioa honakoa da: bera lortzeko egin behar den lana. Beraz, lanak prezio natural bat badauka, hots, langileak eta bere familiak irauteko behar den salgaiarena. Hitz gutxitan esanda, lanaren eta balioaren arteko baliokidetasuna jartzean berezko soldataren eta soldata errealaren artean zeuden desberdintasunak adierazi zituen.\nRicardok aztertu zuen beste kontzeptu bat “errentarena” da. Baina honi buruz ikuspegi partziala baino ez zuen izan. Garai hartan eta berak ezagutu zuen gizartean, lurjabeek garauaren prezioa handiagoa izatea nahi zuten eta kapitalistek jaistea nahi zuten. Beraz, kapitalistek lurjabeen interesen aurka, merkatu hura ireki egin nahi zuten. Esparru horretan kokatzen da Ricardoren errentari buruzko ikerketa eta horregatik esan dugu ikuspegi partziala baino ez zuela izan.\nT.R. Malthus (1766-1834). Artzain anglikanoa. Populazioaren hazkundeaz arduratu zen.\nRicardoren azkeneko atala industri makinismoari buruzkoa da. Ricardok lanaren mekanizazioa ezagutu zuen, eta hark sortu zuen lehenengo langabezia handia ere bai. Baina gizarte-fenomeno hura berria zenez gero, ez zen behar bezala ikertu. Smithen jarraitzaileen ustez hura zerbait iragankorra baino ez zen. Hasieran Ricardok ere iritzi hori zuen eta, are gehiago, berrikuntzek eragindako aurrerapenak kontutan hartu zituen. Bera makinismoak kapitalaren aurreztea eragiten zuela frogatzen saiatu zen.\nOndorioz, prezioen beherapena zela eta, eros-ahalmena handiagoa zelako proletalgoak mozkina izan zezakeen. Azkenik, pilatutako kapitalak (berriro inbertitzeko aukeraren bitartez) lanpostu berriak sortaraziko zituen. Ondorio hauek aipatutako bere liburuaren lehenengo argitalpenean datoz, baina proletalgoaren benetako bizimodua ezagutu ondoren, aldatu egin behar izan zituen. Marxek aldaketa hau azpimarratzen du, eta horrek adierazten duena ere bai. Baina, nahiz eta arazo hau sakonkiago aztertu eta desoreka honek ekar zitzakeen ondorioak (ez gizartearen barnean soilik; nazioan ere bai baizik) ikusi, ez zen ebazpen bila arduratu. Berak bere aberats-mailatik hotz-hotzean errealitatea deskribatzen baino ez zen saiatzen eta.\nRicardoren lanaren eragina izugarria izan zen. Bere ondorioek eta hauek lortzeko jarritako oinarri zientifikoek, arazo ekonomikoak aztertu beharra plazaratzeaz gain zientzia ekonomikoaren zutabe irmo eta sendoak ipini zituzten.\nEkonomiaren arazo etikoa\nSortutako kapitalismoaren bitartez Europako bizitza ekonomikoaren egoeran eta berarekin batera gizarte berrian, aldaketa sakona eragin zuen. Alde batetik, kolonialismoaren hedapena zegoen, eta bestetik, populazioaren gehikuntza, eta azkenik, jendetzaren hirietako pilaketa. Beraz, ez gaitu harritu behar pertsona batzuek hau guztia alderdi etikotik aztertu izana. Smith bera arazo honekiko baikor zen, baina Ricardok gizarteko gatazka argi ikusi zuen. Beraz, gustu guztietako iritziak egon bazeuden. Gizartean zeuden bi klaseak ikusiz (zeukatenena eta ez-zeukatenena), batzuek dirudunak defendatzen zituzten bitartean, besteek alderantzizko joera zuten.\nSortutako kapitalismoaren bitartez Europako bizitza ekonomikoaren egoeran eta berarekin batera gizarte berrian, aldaketa sakona eragin zuen. Hirietako pilaketa eragin zuen besteak beste.\nLehenengoetakoa Malthus (1766-1834) dugu. Hau artzain anglikanoa zen. 1798an izenik gabeko liburuxka bat argitaratu zuen; geroago “Essay on the principle of population as it effects the future improvement of society” izenez ezagutu izan dena.\nBertan populazioaren hazkundeaz arduratzen da eta bere ustez hau progresio geometrikoaren arabera doa. Beraz, demografi kontrola da beharrezko. Honaino, eta nahiz eta bere ondorioek oinarri zientifiko sendoa izan ez, gaitzerdi. Errealitateak arrazoi ematen diola dirudi. Baina hori guztia boteretsuen jarrera defendatzeko baino ez zen.\nBerak honela zioen: “Jabego pribatuaren mundu honetan jaiotzen den edonork bere gurasoek nahiz bere lanak ematen dizkioten iraupenerako bitartekoak ez baditu ez dauka inongo eskubiderik mantendua izateko. Berez, mundu honetan alferra da. Naturako mahai handian ez du bere zain dagoen platerik. Naturak alde egitea agintzen dio eta agindu hauek laster betetzen ditu”. Zer esanik ez, Marxek oso gogor kritikatu zuen Malthusen jarrera hau, baina bere demografi ideiek eragina izan dute gure gizartean.\nJames Mill (1773-1836). Mill materialismo etikora iritsi zen, bertan bakoitzaren autonomia agertu zuelarik.\nEsandako arazo ekonomikoen ikuspegi etikoaren arlo honetan Jeremy Bentham (1748-1832) aipatu behar dugu. Bere ustez alde tekniko nahiz ekonomikoen bitartez gidatutako gizarte-egoera berria oinarrizko balore batzuen aurka zegoen. Egoera berria aztertu ondoren, hasierako hitzarmenak bizimoduaren egonkortasuna ez zekarrela ondorioztatzen zuen, hau da, gizarteak, elkarrekin bizi ahal izateko, lege batzuk onartu egin zituela, baina lege horien iraupenak ez zekarrela berez gizartearen ongizatea; alderantziz, baizik. Horregatik, egoera berrian ongizate handiagoa izateko, hau da, “lagun gehiagorentzat zorion handiagoa” izateko, egokitzapenak egin beharko zirela pentsatzen zuen.\nIldo honetan aipatu behar den beste izen bat James Mill (1773-1836) da. Hau Stuart Mill enpirismo filosofikoaren sortzailearen aita zen. Honek Benthamek jarritako printzipioak era zientifikoagoan ipini zituen eta erabilkortasun sozialari adierazpen soziala (eta ez iheki-adierazpena) eman zion. Hau da, bere garairarte etikoa baino ez zena, uki zitekeen zerbait bihurtu zuen. Mill materialismo etikora iritsi zen, bertan bakoitzaren autonomia agertu zuelarik.\nEkonomiaren hastapen honetan orain Karl Marx ekarri beharko genuke, baina nahiz eta bera ekonomilaria izan, bere lanak askoz esparru handiagoan izan zuen eragina, hots, eremu soziologikoan. Hau dela eta, bere lana beste atal horretan ikertzen da.


2014-08-21 // Musika // Iruzkinik ez\n5. Ibai-ahoko txistularia, Saint-Suliacen (Rance).\n2014-08-18 // (E)gizartea // Iruzkinik ez\nBreizheko dukeen gaztelua, Naoned hirian (Nantes).\nKonk-Kerneko bokalea (Concarneau).\nSant-Brieg (II. Mundu Gerra gogoan. Saint-Brieuc).\nBresteko itsas portua.\nLok Mazé (La pointe Saint Mathieu).\nFeria Lok Mazék-en.\nKemperreko katedrala (Quimper).\nEnez Eusako itsasargia (Ouessant uhartea).\nIzurdea Enez Eusako uhartean.\nItsas orbelen jaialdia Porspoderren (Le Port de Mazou).\nAlgen jaialdia Porspoderren (Le Port de Mazou).\nDinan herriko portua (Rance).\nSaint-Suliaceko uhobia (Rance).\nAntzinako Saint-Suliac (Jaia).\nSant-Maloù (Saint Malo).\nSaint Michel mendia (Mont Saint Michel).\n2014-08-11 // (C)politika, Historia // Iruzkinik ez\n– Orduko gazteek baino askoz askatasuna gehiago daukate gaurkoek, 20 urte ingurukoez ari naiz, gure garaian 14 urterekin lanera joan ohi ginen, gaur egun ez. 18 urterekin ikasten eta gurasoen etxean daude, baina horiek ere kanpora joan behar dute, nahitaez, gaur egungo krisia dela eta ez, eta egia da ere, aukera duena bere kasa bizi da, askeagoa da orduan baino. Ideologiaz ez direla orduan bezala, kontzientzia honetaz eta bestez? Ez pentsa, orduan ere asko kostatu zen mugitzea, herri mailan zenbat ginen ideologikoki pixka bat jarriak? Oso gutxi. Gaur jakintza gehiago dago, orduan gaur baino gehiago ezagutzen genuen elkar, baina orduan jende gutxi inplikatu zen euskal kausa delakoan, Euskal herriaren bidean. Izan ARGIAko bazkide: astekariko harpidedun edo argia.comen laguntzaile\n2014-08-04 // Musika // Iruzkinik ez\nGaztetatik, Laboaren kantek itzalak argitu dizkidate eta argiak itzali.\nMari Solek topikoak saihestu ditu Mikel deskribatzean. Nik, alta, topiko bat ifrentzuz paratuko dut: “Emakume handi baten atzean, artista handi bat dago. Edo, haren abaroan artea ernamuindu daiteke”. Bastidarik barik nekez irudika dezaket Laboaren obra.\nMemoriak esperientziaren eta aske bizinahiaren irudikapen kolektiboa da, garai bateko herri kulturaren eta sorkuntzaren irudipena. Pena eta poz partekatuen emaria. Ez dago bat, bi barik. Bi horretan kolektiboa dago. Eta kolektiborik ez dago, familia, kuadrila edota lagunik gabe.\nGaztetatik, Laboaren kantek itzalak argitu dizkidate eta argiak itzali. Ene bihotza irudikatzen lagundu didate, liburuaren azaleko Zumetaren irudiak antzo: ez gara bat, bi gara, gutxienez. Ez dago sorkuntza sufrikariorik gabe, ez maitasunik arantzarik gabe. Liburuari darion maitasuna itzela da.\nMari Sol Bastida ausart izan da bere etxeko ateak zabaltzeagatik. Hots, Laboa-Bastida bikotea artista estoiko neurritsu zalantzakor eta lagunkoi baten kasta direla erakusteagatik.\nOi, antzinako bihotz! “Ene bihotz, buztinezko bihotz, etxe txiki hori, ahula, hauskorra, lau gelatako etxe hori”.\nEskerrik asko, euren etxean ene burua kausitu izanagatik. Izan ARGIAko bazkide: astekariko harpidedun edo argia.comen laguntzaile\n2014-07-11 // (H)endaika // Iruzkinik ez\nHendaiako Bakhar Etchea Pierre Loiti karrikan, gaur egun.\nHendaika izenburu bereizgarria zuela ekin nion idazteari Oarsobidasoako Hitzan; Boga astekarian, 2012ko irailean. Hendaiako ene ibileren pasadizoak hartu nituen hizpide, helburu zehatzik gabe, bidea nuela jomuga. Eta halatsu jardun dut, batzuetan bale, bestetan kale. Kalez kale, zokoz zoko! Zokoburu lerroburu eta helmuga ukan zituen lehenbiziko idazki hark.\nAurtengo apirilean mareek Ipar Euskal Herriko Hitza honetara arribarazi ninduten. Hendaia talaia nuela, Hegoaldera begira egin nuen boga iraganean eta Iparraldeari so ari naiz orain. Bi urteko itsasaldia burutu ondoren, batela portuan atrakatu dut bulta batez.\nZokoburu eta Tonbarrien arteko Ondarraitz-en barrena noa, lehorrean berriz ere, San Joan gaueko suan gaindi jauzi egin dut uztailaren atarian, izpiritu gaiztoak jareginez. Solstizio garaian promenatzen naiz, noizbait beteko ditudan isilpeko promesek gatibu; ausaz eta menturaz, udaldiaren menturan.\nHerriko Etxekoaren harginek pikoan ezarri dute Itsasoko bulebarra. Neguko itsas bortitzaren erauntsiek eragin desmasiak konponduta daude jadaneko. Gurera heldu diren turistak –gabacho, espagnol, kaskoin… – loriatsuak dabiltza han-hemenka. Eta gu, ustezko bertakook, udatiar turistak bilakatu gaituzte etxean bertan.\nUdako harrabotsetatik aldendu nahian egin dut bide Txingudin barrena. Antzina portu izan zen Beltzenia ingurumariaz harago noa, behialako arrantzaleen nondik norakoen arrastoen xerka. Portu karrikara heldu naiz eta Kaneta portura jaitsi. Endaika traineruko arraunlarien oihuek eta antxeten txilioek hausten dute Bidasoaren ur-hobiko isiltasuna. Endaika Arraun Elkartea 1889an sortu zuten, alegia deus ez. Ez da antxeten gauerdiko eztula, ez horixe!\nHamaika etorbide eta kale zapaldu ditut bi urteotan, denak ez ditut ekarri hizpidera haatik. Pierre Loti karrika duzu horietako bat. Loti zenaren Bakhar-Etcheak ematen dio izena karrikari. Louis Marie-Julien Viaud (Rochefort, Itsas Charente, 1850eko urtarrilaren 14an/Hendaia, 1923ko ekainaren 10ean) Euskal Herrian bizi zen marinel eta idazle frantziarrak Pierre Loti izan zuen ezizen.\nAmoros berriak Ramuntxo eleberriko protagonistak antzo irudikatu ditut, lintzuran goiti abian, udaldiko zaratatik iheska, bakardadean xerkatzen dute gerizpea. Bakhar Etchea, iragan mendean\nIngurumari horretako bidexketan kurri ibili ohi naiz sarri. Bidexketan barna ote egungo erromantikoen habiak?\nAmoros berriak Pierre Lotiren Ramuntxo eleberriko protagonistak antzo irudikatu ditut, lintzuran goiti abian, udaldiko zaratatik iheska, bakardadean xerkatzen dute gerizpea. Nago baina, Gatchutcha eta Ramuntchoren arteko maitasun idilikoa ez ote den Euskal Herriko historiaren memoria idealizatua baino. Egungo amorosok, maitasuna egunero berritu ezinean, ilusiozko istorioetan asmatzen dugu-eta maitasuna.\nMende luze bat geroago, 2011n, Hendaitz taldea sortu dute herriko gazteek. Gazteok ere erromantikoen habiak bilatu ohi dituzte Bidasoa bokalean. Alta, bada,, engoitik ez dago arrantzalerik ez kontrabandistarik. Abenturazaleak menturazaleak dira/gara, are eta mentsagoak bilakatutako menturazaleak.\nZorionekoak gu, hala ere: amets eta ments eleek XXI. mendean izenkideak izaten jarraitzen baitute.\n2014-07-11 // (B)literatura // Iruzkinik ez\n“Gerra txikia ume kateatu baten ikuspegitik kontatua da, eta orain nobela berrian, beste kontzeptuak eta erreferentziak erabili nahi nituzke”\nGarroren esanak horien harian:\n– … beno, bai. Nobela da, ezta? Literatura. Hala ere, euskaldunok benetan pertsona hiper erromantikoak gara, hiper etxezaleak, familia eta inguru zaleak. Ni kartzelan bi urte eta erdian egon nintzen, eta preso lagunekin elkarrizketa gai sarriena maitasuna izaten zen.\n– Nire lehenbiziko ipuina preso bati buruzko da. Bi urtez egon nintzen preso, bi alditan egon ere: 1997an eta 2000n. Carabanchel, Soto del Real, Navalcarnero, Valdemoro, Bartzelonako Modelon eta Ourenseko espetxeak zapaldu nituen. Trasladoetako furgoi txiki horietako batean ibili ninduten penintsulan barrena. Beraz, ondo “ezagutu” nituen kartzeletako nondik norakoak eta gora beherak.\nArreba bat eta bi anaia ditu Landerrek, horietako bat bere bikia da: Zigor. Frantziako Fresnes presondegian dago.\n– Kartzela aldi horietako batean Zigor eta biok elkarrekin egon ginen. Ez ditut inoiz une haiek ahaztuko: eguerdietan, siesta garaian, ziegan ginela, itxiak, Zigorri eta bioi tristura sartzen zitzaigun aldi berean. Niri askotan gertatzen zitzaidan. Derrepente, hormak buru gainean amiltzen zitzaizkidala sentitzen nuen. Horiek sentitzean, anaiari nola zegoen galdetzen nion, eta bera ere gaizki zegoela esaten zidan. Konturatu ginen bioi une berean etortzen zitzaigula tristura. Baina, egia esan, orduan barre egiten genuen. Alegia, konexio hori eduki dugu betidanik, eta niretzat egungo bere kartzela aldia nirea ere bada. Nire gorputz erdia gatibu izatea bezalakoa da.\nIruzkinean hauxe idatzi dut ere:\n(…) Kontrarioa nobelaren ildoan, biziro desio dut nobelagileak Landerren helduaroaren Helduen gerra narratzea etorkizunean. Fikzioko trilogia ederra litzateke herri honetako memoria zertzen laguntzeko. – Nobela hau bukatu eta segidan beste bat idazten hasi nintzen, honen bigarren partea izan daitekeena. Nire kartzeletako esperientzia kontatu nahi dut horretan. Bizitzarekin daukadan borroka kitatzeko modua litzateke. Bi urte luze horiek nola edo hala pasa behar izan nituen, eta ezin ditut berreskuratu edo kontra egin. Hala ere, nobelagilearen barre karkaila geratzen zait lantzeko. Barre egingo dut guzti horri buruz, GALen garaiari “barre” egin diodan bezala. Bitxia da, liburua heldu baten ikuspegitik kontatzen hasia naiz, eta sekulako askatasuna sentitu dut nire baitan. Gerra txikia ume kateatu baten ikuspegitik kontatua baita, eta orain, beste kontzeptuak edo erreferentziak erabili nahi nituzke.\n2014-07-07 // (C)politika // Iruzkinik ez\nBestelako aldarrikapenak ere badira Euskal Herrian, lan, kultura eta gizarte eremuetan. Funtsezkoak denak. Edonola ere, “normalizazio politikoa” finkatzeak –biktimen, presoen eta iheslarien egoerak konpontzeak– lehentasuna hartu behar du jendartearen normalizazio bidean.\nEuropako hauteskundeak –Estatua gobernatu duten PSOEren eta PPren ahulezia agertu dutenak– eta Felipe VI. erregearen izendapena ere oso esanguratsuak izan dira. 40 urteko diktadura frankistaren eta 40 urteko “demokrazia juankarlista”ren ostean, trantsizio berrian gaude. Bai ote? 1975-80 urteetako trantsizio trauskila, aro berrian taxuz gauzatu al liteke?\nAro berriaren aldeko premisak: Europan gaude. Kataluniak hartu duen bidea seinalagarria da, baita Eskoziako prozesua ere. Estatuan Podemos eratu da. Ahal Dugu hego euskal lurraldeetan. Euskal Herrian, Gure Esku Dago, Idiazabalen jaiotako ekimena, Goierrira hedatua, Euskal Herrian zabaltzen joan nahi duen filosofia da.\nTrantsizio berrian gauzatu daitekeena ordea, ez dago herritarron ahalmenaren arabera soilik. Aipatu bi herrialdeetan gertatuko denak euskal burujabetasunera bidean eraginen du. Augurio bat: Europaren eta estatuen egiturak aldatzeko beste 30 urte behar badugu, malo! Statu quo zaharra berrituko ez den seinale –bigarren trantsizioari ere bosturteko epea antzematen diot–.\nGure Esku Dagoren ahalmena datorren udazkenaz gero antzemanen da. Garai zailetan “lehiatu” beharko du: datozen urteetako herri eta foru hauteskundeetan (Nafarroako Parlamentukoa barne), Eusko Legebiltzarreko eta Espainiako Kongresuko bozen artean.\nNafarroako norabide politikoa gakoa da Hegoaldearen geroan. Iparraldekoa, berriz, motelago doa. Alta, Hegoaldean ez bezala, paradoxikoki, tokiko indar politiko sozialen –abertzaleak izan edo ez– noranzko bidea urratuago dago jendartearena baino.\n1975-80ko trantsizio trauskila, aro berrian taxuz gauza al liteke?\n“Gure esku dago” berealdiko lema begitandu zait. Hala ere, fenomeno sozial berriak abertzaletasun klasikoaren mugak gainditu beharko ditu, bere xedeak lortuko baditu. Hots, giza eskubideen funtsa bere egiteaz gain, sostengatzaileek barneratu beharko dute lemaren funtsa ez dagokiola ez lurraldetasunaren, ez estatuaren ez independentziaren nahiari. “Gure esku dago” norbanakoak erabakitzeko daukan eskubidean datza. Gure Esku Dagoren “arrakasta” azken 30 urteetan abertzaletasunak nozitu duen ezker abertzalearen abangoardia politikoaren eta EAJren anbiguotasunaren sindrometik askatuko den araberakoa izanen da.\n2014-06-27 // Erlijioa, Historia, Zientzia eta teknologia // Iruzkinik ez\n2014-06-23 // (D)kulturgintza, Antzerkia, Artea, Dantza // Iruzkinik ez\n2014-06-15 // (C)politika // Iruzkinik ez\n– Iparraldeko hautetsien gehiengoak (200 inguru) bake prozesuaren aldeko sostengua adierazi du, horien artean goi-mailako politikan ari diren diputatuak eta senatari bat (PSkoak)\n– Manifestazioaren buruan, Herrira mugimenduaren ildoan, presoen eta iheslarien lagunek eta senideek euren argazkiak eraman zituzten. Ibon Fernandez Iradi izena entzun zen bereziki, bere osasun egoera gaitza dela eta.\n– Iragan hamarkadeetan espetxeetan zein erbestean izandako preso eta iheslari asko bertan zeuden. Hau da, urterik urte argazkien kopurua beheititzen ari da kopuruz.\n– Ondorioz, barruan/ihesean dauden eta askatzen diren arteko proportzioa orekatzen ari da.\n– Egiari zor, asko falta da bake prozesua bururaino eramateko, baina hamaika dira Bake Prozesuan engaiatu herritarrak, hautetsiak , erakundeak eta elkarteak.\n– Egiari Zor fundazioaren lema jarraituz, “Apur dezagun egoera hau behingoz!”\nBaionako karriketan atzo milaka lagunek ibili zuten bidea duzu ikusgai:\nHautetsiak abiaburuan, Laugan.\nHautetsien aitzinetik preso eta iheslarien lagunak.\nHerria mugimenduko kideak buruan buru, zubi pean iraganda.\nHerriko elkarte eta taldeetako kideak eta militanteak Herriko Etxearen aitzinean.\nManifestazio burua helmugan, Baiona tipian.\nHautetsiak… eta herritarrak\nHerritarrak eta hautetsiak.\n2 / 30«Aurrekoa1234102030Hurrengo»


Arartekoarentzat hauxe da berrikuntza: eraginkortasuna, kalitatea eta, zergatik ez, pertsonen zoriona eta ongizatea hobetzea ahalbidetuko duten ideiak sortzeko modua egitea. Baita ere norbanakoen, taldeen edo administrazioen jarduera egokiak antzeman, bultzatu eta zabaltzea.\nGainera, berrikuntzak zerikusi zuzena du ideia horiek taldean partekatu eta aldatzearekin, proiektuak, ohitura-aldaketak edo lan egiteko modu gardenagoak eta sortzaileagoak asmatzearekin, laburbilduz, aberastasuna sortzearekin; gure kasuan ukiezina den arren, aberastasuna da, azken batean.\nArartekoak, eskubideak bermatzeko erakundea delako, baina baita euskal herri-administrazioen politika publikoen ebaluatzailea delako ere, erabakimenez apustu egin behar zuen, nahitaez, helburu horiek bere ohiko jardunean eta bere estrategian ezartzearen alde. Helburuok eguneroko lanean ezkutatuta daude, bere antolaketan baloratu beharreko alderdi gisa, eta ondorio hauek dituzte:\nbarrura begira: antolaketa hobetzea, prozesuak hobetzeko metodologia baliatzea eta beharrezko tresnak jartzea erakundea eraginkorragoa izan dadin;\nkanpora begira: erakundeekin, taldeekin eta bere lanaren hartzaile diren pertsonekin modu aktiboagoan lan egiteko bideak jartzea.\nARARTEKOAREN ZERBITZU KARTA - Zure eskubideak babesten


Urtarrilak 20 Zodiac - Horoskopoa osoko nortasuna - Zodiako Zeinuak\nNagusia Zodiako Zeinuak Urtarrilaren 20an Zodiac Aquarius da - Horoskopoa osoko nortasuna\nUrtarrilaren 20an Zodiac Aquarius da - Horoskopoa osoko nortasuna\nUrtarrilaren 20rako zodiako zeinua Aquarius da.\nSinbolo astrologikoa: Ur eramailea. Hau da Aquarius zodiakoaren sinboloa urtarrilaren 20tik otsailaren 18ra jaiotako pertsonentzat freskotasuna, gaztetzea, aurrerapena eta erantzukizuna iradokitzen ditu.\nThe Aquarius konstelazioa zodiakoaren hamabi konstelazioetako bat da, izar distiratsuena alfa Aquarii delarik. Capricornus mendebaldean eta Pisces ekialdean dago, 980 gradu karratuko azalera hartzen du + 65 ° eta -90 ° latitude ikusgarrien artean.\nAquarius izena latineko Ura eramateko izenetik dator, grezieraz urtarrilaren 20ko zeinuaren zeinuari Idroxoos esaten zaio, gaztelaniaz Acuario eta frantsesez Verseau.\nKontrako zeinua: Leo. Aquarius-en kontrakoa edo osagarria den seinale honek adiskidetasuna eta entretenimendua erakusten ditu eta bi eguzki zeinu horiek bizitzan antzeko helburuak dituzten baina modu desberdinean iristen diren erakusten du.\nModalitatea: finkoa. Modalitateak urtarrilaren 20an jaiotakoen izaera leiala eta hauen hedapena eta pazientziarik gabea agerian uzten ditu alderdi existentzial gehienei dagokionez.\n4/21 zodiako zeinua\nGobernu etxea: Hamaikagarren etxea . Etxe honek ametsak, helburu altuagoak eta adiskidetasuna sinbolizatzen ditu eta agerian uzten du zergatik izan duten beti paper garrantzitsua Aquarianarren bizitzan.\nAginte organoa: Urano . Konbinazio honek ebaluazioa eta argitasuna iradokitzen ditu. Urano izena greziar mitologiako zeruen jabearengandik dator. Urano ere ordezkaria da bertakoen existentzien arduraz.\nElementua: Airea . Elementu honi esker, gauzak suarekin batera berotzen dira, ura lurrundu eta lurrarekin batera itota sentitzen da. Urtarrilaren 20an jaiotako aire seinaleak intelektual polifazetiko eta sortzaileak dira.\nZorioneko eguna: Asteartea . Aquariusen azpian jaiotakoentzako planifikazio egun hau Martek zuzentzen du, beraz, bultzada eta sutsua sinbolizatzen ditu.\nZorioneko zenbakiak: 5, 9, 16, 17, 23.\nInformazio gehiago urtarrilaren 20an Zodiac-en behean ▼\nUntxi emakumea: nortasun ezaugarri nagusiak eta jokabideak\nVirgo jelosia: jakin behar duzuna\nsagittarius emakumea itzuliko da\nminbizia gizon eta aquarius emakumearen ezkontza\neskorpioiak gizonezkoa maiteminduta dauka\nzer zodiako zeinu da abuztuaren 17a


Tirabira Ormaiztegin Museoen Nazioarteko Eguna ospatzeko — Museo Zumalakarregi Museoa\nBestalde,asteburuan, maiatzak 22 eta 23an ate irekien jarduna ospatuko du museoak, sarrera eta bisita gidatu doakoak eskainiz.\nBi taldetan banatuta (karlistak eta liberalak), herriko hainbat txokotan korrika ibiliko dira hainbat proba bila.\nUmeak, jeneralaren gidaritzapean, XIX. mendeko pertsonai baten azalean jarriko dira: apaiza, artzaina, bertsolaria, jostuna, mandazaina, ehiztaria, baserritarra, saltzailea, alkatea eta egurgilea. Bakoitzak proba bat gainditu beharko du ordezkatzen duen pertsonaiaren arabera.\nHorretaz gain, galdera banari zuzen erantzun beharko diote proba gainditzeko. Proba guztiak gaindituta, altxorren bila hasiko dira, hainbat pista aurkitu ondoren, altxorretan zer gordetzen den deskubritu arte. Bi altxor daude, bat talde bakoitzarentzat, joko honetan guztiak baitira garaile.\nFroga guztiak gaindituta, txokolatada erraldoia izango da parte-hartzaile guztientzat.


#ConoceUharteEzagutu2021- 9 eta 10. puntuak | Conoce Uharte Ezagutu\nby Juventud - Gazteria · Published 2021/04/15 · Updated 2021/04/18\nNire sorrera ez zegoen “programatuta”. Nire ahizpa zaharrenaren gainetik 6 metroko desnibelean nago.\nOrain Zokoako pasabidetik nigana etor zaitezke, eta oso ezaguna egin naiz konfinamendu garai hauetan\nEnborrez inguratuta nago eta koartza hauskarek konpainia egiten naute iluntzean. Pumptracken ondoan nagoela esaten badizuet, gaztetxoek jakingo dute non aurkitzen naizen.\nNoizean behin norbait etortzen zait bisitan, nahiz eta jende askok beste aldetik begiratzen didan.\nMenditik eroritako malkoek ibilbidea erakusten ziguten eta soroa zenean han ginen bertaratzen.\nOllokiko mugatik nago begibistan, baina soilik arratzaleak iristen dira bisitan.\nNext story EUSKARA IRAKASTEKO ABESTIAK\nPrevious story Campaña Matriculación MODELO D


Boos (Seine-Maritime) - Wikipedia, entziklopedia askea.\nBeste esanahi batzuen berri izateko, ikus: «Boos»\nFrançoise TIERCELIN (2014-2020)\n49° 23′ 17″ N, 1° 12′ 11″ E / 49.388055555556°N,1.2030555555556°E / 49.388055555556; 1.2030555555556Koordenatuak: 49° 23′ 17″ N, 1° 12′ 11″ E / 49.388055555556°N,1.2030555555556°E / 49.388055555556; 1.2030555555556\nBoos (Seine-Maritime) (Frantzia)\nBoos (Seine-Maritime) (Seine-Maritime)\nFranqueville-Saint-Pierre, Pîtres, Montmain, La Neuville-Chant-d'Oisel, Quévreville-la-Poterie eta Saint-Aubin-Celloville\nBoos Frantziako udalerria da, Seine-Maritime departamenduan dagoena, Normandia eskualdean. 2013an 3.096 biztanle zituen.\n2007an Boos udalerrian erroldatutako biztanleak 3.096 ziren. Familiak 1.099 ziren, horien artean 172 pertsona bakarrekoak ziren (51 bakarrik bizi ziren gizonak eta 121 bakarrik bizi ziren emakumeak), 321 seme-alabarik gabeko familiak ziren, 481 seme-alabak dituzten bikoteak ziren eta 125 seme-alabak dituzten guraso-bakarreko familiak ziren.\n2007an 1.140 etxebizitza zeuden, 1.119 familiaren etxebizitza nagusia ziren, 4 bigarren erresidentzia ziren eta 17 hutsik zeuden. 1.085 etxeak ziren eta 53 apartamentuak ziren. 1.119 etxebizitza nagusietatik 877 bere jabearen bizilekua ziren, 212 alokairuan okupaturik zeuden eta 30 doan lagata zeuden; 4 etxek gela bat zuten, 26 etxek bi zituzten, 107 etxek hiru zituzten, 286 etxek lau zituzten eta 696 etxek bost zituzten. 954 etxek euren parking plaza propioa zuten azpian. 458 etxetan ibilgailu bat zegoen eta 615 etxetan bat baino gehiago zituzten.\n2007an lan egiteko adina zuten pertsonak 2.116 ziren, horien artean 1.584 aktiboak ziren eta 532 inaktiboak ziren. 1.584 pertsona aktiboetatik 1.473 lanean zeuden (749 gizon eta 724 emakume) eta 112 langabezian zeuden (62 gizon eta 50 emakume). 532 pertsona inaktiboetatik 178 erretiraturik zeuden, 235 ikasten zeuden eta 119 "bestelako inaktibo" gisa sailkaturik zeuden.\n2009an Boos udalerrian 1.133 unitate fiskal zeuden, 3.234 pertsonek osaturik. Pertsona bakoitzeko diru-sarrera fiskalaren mediana urteko 20.879 euro zen.\n2007an zeuden 148 komertzioetatik, 1 erauzte enpresa zen, 1 janari enpresa zen, 4 material elektrikoaren fabrikazioko enpresak ziren, 8 bestelako produktu industrialen fabrikazioko enpresak ziren, 23 eraikuntza enpresak ziren, 35 ibilgailuen saltze eta konpontze enpresak ziren, 9 garraio enpresak ziren, 5 ostalaritza eta jatetxe enpresak ziren, 6 finantziazio enpresak ziren, 10 higiezinen enpresak ziren, 16 zerbitzu enpresak ziren, 20 administrazio publikoko enpresak ziren eta 10 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 44 zerbitzu publikoetatik, 1 jendarmeria zen, 1 posta bulegoa, 1 banku bulegoa, 1 ibilgailuen konpontzeko eta nekazaritza tresnetako lantokia, 1 ibilgailuen alokairu bulegoa, 3 autoeskolak, 2 igeltseroak, 4 margolariak, 2 zurginak, 6 iturginak, 2 argiketariak, 2 eraikuntza enpresak, 3 ile apaindegiak, 1 albaitaria, 4 jatetxeak, 6 higiezinen agentziak, 1 tintoreria eta 3 apaindegiak.\n2009an zeuden 13 establezimendu komertzialetatik, 1 hipermerkatu zen, 1 brikolaje denda handia zen, 2 okindegiak, 2 harategiak, 3 liburu dendak, 1 altzari denda zen eta 3 lore-dendak ziren.\n2000. urtean Boos udalerrian 12 nekazaritza-ustiategi zeuden, 637 hektarea erabiltzen.\n2009an haur-eskola 1 eta lehen-hezkuntzako eskola 1 zegoen. Boos udalerrian Bigarren Hezkuntzako ikastetxe bat zegoen 453 ikaslekin.\nWikimedia Commonsen badira fitxategi gehiago, gai hau dutenak: Boos (Seine-Maritime)\nOrriaren azken aldaketa: 6 otsaila 2019, 04:02.


2016ko Emakumearen Eguna – Bolintxi\n7 martxoa, 2016 7 martxoa, 2016\nLiburutegian urtero banatzen dugu emakumeak protagonista dituen txartela matxoaren 8a, Emakumearen Eguna, ospatzeko. Aurten\nBidegileak bildumako liburuetan azaldutako lau emakume garrantzitsu aukeratu ditugu. Bilduma hau 1987an sortu zen eta bertan euskal hizkuntza eta kulturaren alde lan handia egin duten pertsonen bizitza eta lanaren ingurukoak jasotzen dira, ondo baino hobeto merezitako omenaldia eskaini ez ezik, oraingo zein etorkizuneko belaunaldiek pertsona horien istorioa ezagutu dezaten.\nPostalaren atzeko aldean Perpetua Sarageta, Maurizia Aldeiturriaga, Maritxu Urreta eta Mª Dolores Agirreren bizitzen iruzkin laburra azaltzen da, laurak mendearen hasieran sortuak eta euskal kulturako zenbait arlotan aitzindariak.\nEta aurreko alderako oraingo honetan “Reading on the rocks” aukeratu dugu, John George Brown margolari ingelesak (1831-1913) 1877 aldera egindako margoa.\nTxartelak Sareko liburutegietan daude eskuragai, eta ikus daitezke El Bolintxi gure aldizkari digitalean zein Pinterest webgunean dugun atalean.\nEurei buruz edo eurak bezalako beste batzuei buruz gehiago jakin nahi baduzue, Liburutegi Nagusian arestian aipatutako bilduman argitaratutako liburuxkak dituzue zuen esku maileguan hartzeko.\nPosted in: AGENDA,EMAKUMEAREN EGUNA | Tagged: EKINTZAK, EMAKUMEAK, EMAKUMEAREN EGUNA, MARTXOAK 8, TXARTELAK


ludoteka | HAUXE DA AMURRIO\nAspaltza Amurrio Euskara Elkarteak ludoteka antolatu du urriaren 11n, 10:00etatik 13:00etarako ordutegian. 2/8 urte bitarteko haurrei zuzenduta dago. Prezioa 4 eurokoa da. Jolasak eta lantegiak antolatuko dira Bañuetaibar 2.ean burutzeko. Amurrioko Udalak diruz lagundutako ekintza da. Nahi duenak matrikula egin dezake aspaltza@hotmail.com helbidera mezu bat bidaliz. Inskripzioa urriaren 4a baino lehen egin beharko da. Mezu honetan, haurraren izen-abizenak, jaiotze data, ikastetxea eta harremanetarako telefono zenbakia idatzi beharko dira. Inportantea da alergiak eta intereseko beste gauza batzuk egunak aparte jakinaraztea. Plaza kopurua mugatua da eta matrikulazio ordena kontuan hartuko da, beti ere izen ematearen ostean adierazitako data barruan ordainduz gero. Talde bat baino gehiago egitekotan, adinaren arabera banatuko dira..\nAspaltza Amurrio Euskara Elkarteak ludoteka zerbitzua antolatu du San Prudentzio zubirako. Zehatzago esanda, apirilaren 29 eta 30ean izango litzateke, 10:00etatik 13:00etara. 2/8 urte bitarteko haurrei zuzenduta dago. Egunean 4 erokoa da prezioa. Egun soltetarako ere egin daiteke matrikula. Udal Elkarte honek Amurrioko Bañuetaibar kaleko 2.ean dituen lokaletan egingo diren ludoteka hauetan jolasak eta lantegiak antolatuko dira. Amurrioko Udalak diruz lagundutako ekintza da.


Kaleak eta gune publikoak desinfektatzen hasi dira Azpeitian eta Zestoan - Urola Kostako Hitza : Urola Kostako Hitza\nKaleak eta gune publikoak desinfektatzen hasi dira Azpeitian eta Zestoan\nUdal langileak ariko dira eginkizun horietan bi herrietan, koronabirusak eragindako larrialdi egoerak irauten duen bitartean. Herritarrek gehien erabiltzen dituzten kaleak eta hiri hornidurak garbituko dituzte, batik bat.\nAzpeitiko udal langilea desinfekzio lanetan, Nuarben. (Azpeitiko Udala)\nAzpeitiko eta Zestoako udalek ohiko kale garbiketa zerbitzuak indartu eta desinfekzio lanak areagotu dituztela iragarri dute gaur, koronabirusaren hedapena oztopatzeko neurri bezala. Hain zuzen ere, egungo larrialdi egoerak irauten duen bitartean mantenduko dituzte neurri berriak.\nKaleak, denda inguruak, anbulatorio aurrea, autobus geltokiak, aulkiak, pasabideak eta, bereziki, barandak eta hondakinen edukiontziak. Horiek izendatu ditu Azpeitiko Udalak “arrisku handieneko eremu”, eta horietan indartu ditu garbiketa eta desinfekzio lanak. Hain zuzen ere, “egunero desinfektatuko” dituzte udal langileek espazio horiek, hipokloritoa erabilita, koronabirusak eragindako larrialdi egoerak dirauen bitartean.\nLan horiek egiteko, kale garbitzaileei brigadako langileak gehituko zaizkiela jakinarazi du udalak. “Koronabirusari ahalik eta modurik eraginkorrenean aurre egitea da udalak momentu honetan duen lehentasun nagusia. Baliabide guztiak horretara bideratuta ditugu eta lehentasuna espazio publikoen garbiketa eta desinfekzio jarraitua egitea da; eta horretan ari gara. Higienea eta garbiketa ezinbestekoa da pandemia honi aurre egiteko, eta kaleak egunero desinfektatzen ari gara”, adierazi du Josu Labaka Zerbitzu Orokorretako zinegotziak.\nZestoan, atzo hasi ziren udal brigadako langileak desinfektaze lanekin. Herritarren joan-etorri handiena izaten duten herriguneko kaleak -Euskal Herria plaza, Gesalaga kalea eta Gurutzeaga kalea- egunero desinfektatuko dituzte 07:30ean.\nArroabean, Iraetan, Aizarnan eta herriguneko beste kaleetan ere egingo dituzte desinfekzio lanak, baina horiek maiztasun txikiagoarekin izango direla jakinarazi dute. Hondakinak jasotzeko ekarpen guneak ere garbituko dituzte Zestoan.


2020 Urria | España\nEstás aquí: Home > 2020 Urria\n«Zeren eta bere burua goratzen duena beheratu egingo baitu Jainkoak, eta bere burua beheratzen duena, goratu». (Lk 14, 11)\nSarritan, Ebanjelioek Jesusek jateko gonbidapenak atseginez onartzen dituela erakusten digute, adiskidetasuna lortzeko eta harreman sozialak sendotzeko aukerak baitira.\nLukasen Ebanjelioaren pasarte honetan, Jesusek gonbidatuen portaerari erreparatzen dio: pertsona ospetsuentzat gordeak dauden lehen postuetan egoteko lehia dago; bata bestearen gainetik nabarmentzeko irrika nabari da.\nBaina berak beste otordu bat du buruan: Aitaren etxean seme-alaba guztiei eskainiko zaiena, ustezko nagusitasun baten izenean «eskuratutako eskubiderik» gabekoa.\nAre gehiago: lehenengo postuak, hain zuzen ere, besteen zerbitzura egoteko azken postua aukeratzen dutenentzat gordeko dira. Horregatik aldarrikatzen du:\nErdigunean geu jartzen garenean, gure irrikaz, gure harrotasunez, gure nahi eta kexuz, idolatriaren tentazioan erortzen gara, hau da, ohorerik eta konfiantzarik merezi ez duten jainko faltsuak gurtzeko tentazioan.\nHorregatik, badirudi Jesusek, gure burua goraipatzetik aldentzera gonbidatzen gaituela batez ere, gure egoismoa alde batera utziaz eta Jainkoa bera gure bizitzaren erdian jarriaz. Berak bai har dezakeela ohorezko postua gure bizitzan!\nGarrantzitsua da Jainkoari lekua egitea, Berarekiko harremanean sakontzea, Harengandik umiltasunaren ebanjelio-estiloa ikastea. Askatasun osoz azken tokian jartzeko hautua egitea Jainkoak berak Jesusengan aukeratu zuen lekua aukeratzea da. Berak, Jesusek, Jauna izanik, giza izaera partekatzea erabaki zuen guztiei Aitaren maitasuna iragartzeko.\nIrakaskuntza horretatik abiatuta senidetasuna eraikitzen ere ikas dezagun, hau da, gizon eta emakumeen, heldu eta gazteen, osasuntsu eta gaixoen, elkartasunezko komunitatea, zubiak eraikitzeko eta guztion ongia zerbitzatzeko gai direnak.\nJesus bezala gu ere lagun hurkoarengana beldurrik gabe hurbil gaitezke, haren ondoan jarri, une zail eta gozoak elkarrekin bizitzeko, haren ezaugarriak baloratzeko, ondasun materialak eta espiritualak partekatzeko, animatzeko, itxaropena emateko, barkatzeko. Jainkoaren seme-alaben nagusitasunera iritsiko gara karitatean eta askatasunean.\nGoranahiez gaixorik dagoen mundu batean, gizartea usteltzen duen mundu batean, hau da benetan kontrako joera hartzea, iraultza guztiz ebanjelikoa da.\nHau da kristau elkartearen legea, Pablo apostoluak ere honela idazten du: «Ez egin deus ere norgehiagokeriaz, apaltasunez baizik, besteak norbera baino hobeak direla pentsatuz» (Flp 2, 3).\nChiara Lubichek idatzi zuen bezala: «Konturatzen al zara? Munduan, gauzak beste ordena batean daude. Berekoikeriaren legeak agintzen du […], eta badakigu zein diren ondorio mingarriak […]: bidegabekeriak eta era guztietako prebarikazioak. Hala ere, Jesusen pentsamendua ez da zuzenean abusu guzti horietara zuzentzen, baizik eta sortzen dituen sustraira: giza bihotzera. Harentzat, hain zuzen ere, bihotza eraldatu behar da eta, ondorioz, jarrera berri bat hartu, benetako eta bidezko harremanak ezartzeko beharrezkoa dena. Apalak izateak ez du esan nahi bakarrik handizaleak ez izatea, baizik eta gure ezerezaz jabetzea, Jainkoaren aurrean gure txikitasuna sentitzea eta, haur bat bezala, bere eskuetan jartzea. […].»\n«Nola bizi apal izate hori? Praktikatzen, Jesusek egin zuen bezala, neba-arreben maitasunagatik. Jainkoak Berari egindakotzat jotzen du besteei egiten diezuna. Horrela, bada, apala izan: zerbitzatu. […]. Eta gorespena iritsiko da, bai, mundu berrian, beste bizitzan. Baina, Elizan bizi denarentzat dagoeneko gertatzen da egoeren erabateko aldaketa hori, zeren, agintzen duenak zerbitzaria bezalakoa izan behar baitu. Beraz, egoera, dagoeneko, aldatu da. Horrela, sakondu ditugun hitzak bizi diren tokian, Eliza etorkizuneko munduaren zeinu bat da gizateriarentzat».


Zortzigarren “mikopoteoa” egingo da larunbatean Arantzazun — Oñatiko udala\nZortzigarren “mikopoteoa” egingo da larunbatean Arantzazun\nJateko ez ezik, perretxikoen beste erabilera batzuei buruzko hitzaldia entzun eta miko-pintxoak dastatzeko aukera izango da\nMikologia eta gastronomia zaleek estima handian dute udazkenenero Arantzazun antolatzen den Mikopoteo jardunaldia. Jende ugari biltzen da eta festa giroa nagusitzen da. Larunbatean ospatuko dena zortzigarren Mikopoteoa izango da. Arantzazuko Adiskideak Elkartea, Arantzazu Gaur Fundazioak eta Parketxeak, bertako ostalariekin batera antolatzen dute.\nJavier Gomez Urrutiak, mikologo profesional eta Ultzamako Mikologia Parkeko arduraduna gonbidatu dute, beste urte batez, jardunaldiari hasiera emango dion hitzaldia ematera. Jateko ez ezik, perretxikoek dituzten beste erabilera batzuei buruz berba egingo du. Ordubete inguru iraungo duen hitzaldiaren ondoren hasiko da miko-poteoa. Arantzazuko-zirkuitoa Zelai Zabal jatetxeak, Arantzazuko Santutegia hotelak, Goiko-Bentak, Sindikak eta Milikuak osatuko dute. Mikopote bakoitzaren prezioa, 2 € izango da.\nAisia, kultura, natura eta gastronomia uztartzen dituen ekintza hau Arantzazun urtean zehar egiten direnetan arrakasta handien duenetako bat bihurtu da. Aurtengo ekitaldian ere, mikologia gai interesgarriaren inguruan ikasiz arratsalde entretenitua pasatzeko gonbidapena egin dute antolatzaileek.


Lan-merkatuan datozen aldaketak | GERTU Enpresa Aholkulariak eta Abokatuak\n« Alarguntasun pentsioa eta SOVI pentsioaren arteko bateragarritasuna onartu da\nNorberaren kontura lan egitea »\nLan-merkatuan datozen aldaketak\nPasa den maiatzak 9an, Gobernu, Sindikatu eta Enpresarien ordezkariek Espainia mailan lan merkatua arautuko duen itunaren berri eman ziguten. Dudarik gabe, eta honetan denak bat datoz, itun honek enpresen lehiakortasuna bultzatu, mantenduko den garapen ekonomiko maila lortu eta honekin batera ongizate maila altuago bat lortzeko helburuetara iristen lagundu beharko luke.\nHiru alorretan banatu daiteke itun honen edukia:\nBatetik, lan kontratu mugagabeak sinatu daitezen eta lan kontratu mugatuak mugagabe bihur daitezen neurriak bultzatzen ditu itunak, honetarako, gizarte segurantzako kotizazioak murriztu eta kontratu mugagabeei pizgarriak ezarriko zaizkielarik.\nAtal honetan indarrean jarriko diren neurriak honako hauek izango dira:\nLan kontratu mugagabeak suspertzeko kontratu mugagabea: 2007 ko abenduaren 31 bitartean sinaturiko lan kontratu mugatuak, modalitate honetan bihurtzeko aukera izango dute.\nZuzenean finkotasuna izango duten kontratuei pizgarriak : Talde honetan 16-30 urte artean dauden gizonezkoen kontratu magagabeegatik ere pizgarri edo laguntzak izango dira (orainartean, gizonezkoen taldea laguntzetatik kanpo geratzen zen). 600 € eta 3.200 € -ko laguntzak izango dituzte kontratu bakoitzeko (babestutako gizarte taldearen arabera) eta 4 urtetatik kontratuaren iraupen guztiraino mantenduko dira laguntza hauek.\nAldi baterako lan kontratuak kontratu finko bihurtzeagatik orainarte genituen pizgarri eta laguntzak desagertu egingo dira. Hala eta guztiz 2006 ko ekaina aurretik itundutako kontratuak eta 2007 ko urtarrilak aurretik mugagabe bihurtzen diren kontratuentzat laguntzak mentenduko dira (2006. ekitaldian indar berezia eman nahi diote enplegu egonkorraren sorrerari). Kontratu hauek 800€ko laguntza izango dute urteko, 3 urtetan zehar.\nGizarte Asegurantzako kotizazioak jaitxiko dira: Langabezi kontzeptuan kotizatzen den portzentaiak % 0,25 bateko jaitxiera izango du 2006 ko ekainetik eta %0,25 bat gehiago 2008 ko uztailetik aurrera.FOGASA kontzeptuan ordaintzen denak ere % ko 0.2 ko jaitxiera izango du.\nBigarren talde batean aldi baterako kontratazioan eman daitezken iruzur egoerak ekiditeko, azpikontratazioa arautzeko eta lan eta Gizarte Segurantza saileko ikuskaritza edo inspekzioari dagozkien neurriak arautzen ditu itun honek. Arau hauen artean aipagarrienak genituzke:\nAldi bateko lan kontratuen bidez 30 hilabeteren barnean 24 hilabetez langile\nbatek lan postu bat hornitu badu, lan kontratu finko moduan kontsideratuko da berau. Are gehiago, sektore bakoitzeko lan hitzarmen bitartez, lan postu bera pertsona desberdinekin lan kontratu mugatuz behin eta berriz estaltzeko mugak jartzeko aukerak izango dira.\nLege hau indarrean sartu ondoren itundutako aldi baterako kontratuei izango zaie bakarrik aplikagarria arau hau.\nFormakuntza kontratuak sinatzeko adina 24 urtetaraino zabalduko da.\nLan eta Gizarte Asegurantzako ikuskaritzari zuzendutako baliabideak gehitu egingo dituzte, iruzur egoerei aurre egin ahal izateko.\nEta azken talde batean lan zerbitzu publikoei eta langabezi egoeren babesaren inguruko zenbait arau ituntzen dira.\nHaseran aipamen egiten genien helburu horiek lortuko diren hala ez zalantzak agertu dituzte alde batak eta besteak. Langilegoa ordezkatzen duten sindikatuek, gizarte kotizazioak jaitsi eta kaleratzerako garaian ordainketak murriztea duela helburu nagusitzat arau honek dioten bitartean, enpresariek, lan merkatuaren malgutasun txikiak izan ditzakeen ondorio ezkorrak azpimarratu dituzte.\nDudarik ez dago, lan merkatua etengabeko aldaketan dagoela eta are gehiago egun, etorkin eta jaiotze tasen jaitxiera moduko fenomenoak ere kontutan hartzeko faktoreak diren garai hauetan.\nEsta entrada fue publicada el Wednesday, 31 de May de 2006 a las 10:05\ty está clasificada bajo: General. Puede hacer un seguimiento de los comentarios de esta entrada gracias al feed RSS 2.0. Puede dejar un comentario, o enviar un trackback desde su sitio.


Euskal musikaren bost hamarkada disko azaletan | Gatibu\nAne Arruti, GARA.\n60ko hamarkadatik gaurdaino euskal musikaren aurkezpen irudi izan diren diskoen azalak bildu ditu «Azaletatik Sustraietara» proiektuak liburu batean, idazle eta musikarien iritzi eta iruzkinekin lagunduta.\nLa Polla Recordsen «Salve», Mikel Laboaren «Bat-hiru», Hertzainaken disko homonimoa edo Cicatrizen «Inadaptados», euskaldunen gogoan iltzatuta gelditu dira disko hauen azaleko irudiak. Horiek dira «Azaletik Sustraietara» proiektuan galdekatu dituzten musikariek gehien errepikatu dituztenak, behintzat. Emankor Sarearen lan honetan 600 azal inguru bildu dituzte liburu batean, hamarkadaz hamarkada sailkatuta. Alaitz Rodriguez, Emankor Sareko kideak abiatu zuen ekimena.\nAtal bakoitzaren sarrera idazle baten esku egon da: Jose Angel Irigaraik egin du 60ko hamarkada; Edorta Jimenezek 70ekoa; Itxaro Bordak 80koa; Harkaitz Canok 90ekoa; eta, azken hamarkada, Kirmen Uribek. «Sarrera sentimentalak dira, ez dira kronika zehatzak», azaldu zuen Jimenezek. Bestalde, Xabier Montoiak hamarkada bakoitzetik azal bana aukeratu du: Mixel Labegerieren «Lau kanta», Laboaren «Bat-hiru», Beñat Achiaryren «Ene kantu ferde ta urdinak», Erramun Martikorenaren «Otsobi» eta Maddi Oihenarten «Hari Biru».\nAzalen ondoan, musikari mordoen iritziak ere ageri dira, besteak beste: Fermin Muguruza, Benito Lertxundi, Kepa Junkera, Josu Zabala, Aurora Beltran, Anjel Valdes, Alex Ubago, Alfredo Piedrafita…\n«Azalen estetika ahanzturan gelditu izan da ia beti eta batez ere 70-80ko hamarkadan sekulako garrantzia zeukaten», esan zuen Alberto Cobosek, proiektuaren koordinatzaileak.\nLiburuarekin batera web orri bat ere jarri dute martxan, www.azaletatiksustraietara.com. «Orrialde dinamikoa eta parte-hartzailea izatea nahi dugu. Gaur egungo gazteek aurreko hamarkadetan egin dena ezagutzea nahi dugu», esan zuen Cobosek.\nBestalde, udaberri aldera erakusketa bat egingo dute azal onenen aukeraketa batekin eta kontzertu bira ere hasiko dute, talde ezberdinetako kideekin. Durangon, berriz, Ahotsenean izango dira, astelehenean 19:00etatik aurrera.


Maddalen Arzallus: “Nire sentitu izan ez banu, ez nintzateke bertsolaria izango”\nMaddalen Arzallus –\nAIZU! aldizkaritik ateratako elkarrizketa.\nHitzak zaindu, hitzekin jolastu, hitzak itzuli… Hitzik gabe, zer zinateke?\nEz dakit. Ahizpa bat ere badut, eta ez da bertsolaria. Azkenean, nahi gabe zaramatzan erreka batean sartzen zara txikitatik. Batzuk ateratzen dira, beste batzuk ez. Nik hortxe segi dut. Nahiz eta etxean jaso, nire sentitu izan ez banu, ez nintzateke bertsolaria izango. Gustura egin ez dudanean utzi egin dut, erabat, baina une honetan pozik egiten dut, atsegin dudalako herriz herri ibiltzea, jende ezberdinarekin egotea… Oraingoz, jarraitzeko asmoa daukat.\nHorrelako zerbait egiten duzunean, badakizu gutxi-asko zabaldu egingo dela. Halere, ez nuen espero Antena 3era iristea! Nire burua katearen azalean ikusi nuenean, txarrena imajinatzen hasi nintzen, La Sextako telesaio txoro horietan botako zutela eta… Orduan, damutu nintzen apur bat, baina ez zela zabaldu ikusita lasaitua hartu nuen. Eta hor gelditu dadila!\nTags: arzallus elkarrizketa maddalen arzallus


urtarrila, 2011 | Euskara\nKorrika 2011, euskalbar eta euskara senatuan\nZer moduz pasatu duzue astebukaera hotz hau? Gaur ere egun hotza da , baina guk motorrak berotzeko Euskaldunok euskaraz facebookeko orrialdean idatzitakoak bildu eta beti bezala laburtu ditugu.\nAne Zabalak esan digun bezala “Euskaldunok facebooka ere euskaraz erabili dezagun!!” Horretarako badago modurik, facebooken adibidez talde bat sortu dute euskara bultzatzeko.\nBestalde Interneten ere, euskararen erabilera bultzatzeko, Euskalbar izeneko tresna erabili dezakegu, Pello Sanz-ek esaten duen bezala . Baita onlin hiztegia ere, oso interesgarria da , euskara-gaztelania, sinonimoak… denetarik aurki dezakezue bertan.\nGainera politika arloan ere notizia oso onak ditugu euskararentzat, Amaia Etxebarriak aipatu digun bezalaxe, “Senatuan ere euskaraz!!”. Halaxe da, Senatariek Estatuko hizkuntza koofizial guztiak erabili ditzakete dagoeneko osoko bilkuretan, eta zeregin horretarako aldibereko itzulpen sistema bat ezarri dute.\nBeñat Mendietak erreflexioa eragingo digun notizia bat utzi digu gure artean, “Zergatik ez dugu euskaldunok euskaraz egiten?” Norbaitek baino gehiagok horrelako galderaren bate gina izango diogu gure buruari, ba hona hemen azalpena.\nAzkenik, hemen uzten dizuegu, Gosek aurten korrikarentzat egin duen abestia! Gustoko al duzue?\nThis entry was posted in berriak, ekimenak, korrika and tagged euskalbar, euskaraz senatuan, korrika 2011 on 24 urtarrila, 2011 by .\nBoiseko Ikastola, esamoldeak, emakumearen berdintasuna\nEgun on guztioi! Ostirala da eta ematen du oso eguraldi eguzkitsua egingo duela bai gaur eta baita astebukaeran ere!\nHasteko zuen partehartzea eskertzea gustatuko litzaiguke, ia 5000 pertsona baikara Euskaldunok euskaraz facebookeko orrialdean. Guztion artean, komunitate indartsu bat sortu dugu euskararen inguruan, beraz badakizue euskaldunon gainean edo euskararen inguruko ekitaldi, informazio edo notizien berri baduzue, badakizue, hemen publika dezakezue nahi bezainbeste!\nBihotzetik Mundura, From the heart to the world, abestia, Boiseko Ikastolak idatzi du, Ikastola hau da bertan euskaraz egiten den ikastola .Testua ingelesez dago, baina abestia ta bideoa euskara ederrean, baina, mezua ez da nolanahikoa. Beraz pozik egon gaitezke notizia honengatik!\nMaite Lasak emakumeentzat notizia on bat idatzi digu: “Begiratu nolako notizia ona emakumeentzat: Teresa del Valle antropologoak Emakunderen Berdintasun Saria irabazi du.” Zorionak Teresa!\nBeñat Mendietak bestalde, Euskal Presoen eskubideen aldeko manifestazioaren inguruan hitz egin digu. “antolatzaileen arabera, “aspaldiko handiena” izan da manifestazioa, eta ez du ibilbide osoa hartu metro gutxigatik.”\nN kitto Gonzalezek deialdia egin du euskal esamoldeak biltzeko dagoen facebookeko orrialde baterako “ea jendeak parte hartzen duen eta dakizkien esamoldeak sartzen dituen!”\nAzkenik, Itxaso Apraizek, erreflexioa bideratzen duen comentario bat utzi digu: “Twitterren irakurri dut hau eta deialdi bat da gauza gehiago euskaraz egin ditzagun. “Euskaldunon aukerak TDTn: Nik 45 kate ditut etxean. 3 baino ez euskaraz 🙁 Eta oraindik gauza batzuk entzun eta irakurri beharra. Ai ene !” benetan zerbait egin beharra dugu denon artean!”\nHauxe da guztia beraz, astebukaera polita izan dezazuela!\nThis entry was posted in berriak, ekimenak, salaketa and tagged bihotzetik mundura, Boiseko ikastola, euskal esamoldeak, TDT euskaraz on 14 urtarrila, 2011 by .\nEuskal selekzioa, euskaldunok euskaraz, urteberri on\nNola amaitu duzue urtea? Eta berria ondo hasi zenuten?seguruenik jai giroan gehienok bezala. Nahiz eta gabonak izan guk hemen jarraitzen dugu lan eta lan euskararen inguruan eta euskaldunokin zerikusia duten notiziak biltzen eta blogean argitaratzen.\nUrtea hasi berri eta ia 5000 pertsona gara euskararen alde facebooken parte hartzen dugunok! Eskerrik asko eta nahi duenak badaki, denon artean komunitatea sortzeko gaude. Denon artean euskararen alde egiteko alegia.\nNabarmendu behar dugu joan den astean izandako Euskal selekzioaren partida, norbait joan al zen? Aitor Aranak esan zuen bezala, jokatu bakarrik ez, irabazi ere egin genuen! “Euskal selekzioak irabazi 3-1!!!!oeoeoeoeoeoe!!! onenak gara!”\nBadakizue, zerbait esaterik baduzue hemen gaude nahi duzuenean gure facebookeko horman argitara dezazuen. Ba ongi jarraitu astea eta datorren asterarte!\nThis entry was posted in berriak, festak and tagged Euskal selekzioa, euskaldunok euskaraz, irabazi, urte berri on on 3 urtarrila, 2011 by .


Elikadura - Guna Zentroa\n“Pisu osasungarriak zure ongizateari laguntzen dio”\nEmozioen osasuna eta elikadura estuki lotuta dude. Horregatik, jaten dugun modua zaintzea erabakiorra da gure oreka pertsonalerako.\nBizi-ohitura osasungarriak ikasi egiten dira eta posible da gainera, gure gorputza eta burua berreztea. Horretarako, ezinbestekoa da gure elikadura-ohituretan eragina duten faktoreak ezagutzea, ondoren, elikadura-plan egokia egiteko.\nObesitatea eta gain pisua\nNeurrira egindako dietak\nHitzordua Online Ordutegia\nSe el primero en opinar sobre “Elikadura” Utzi erantzuna


Multimedia - Estrategia Donostia\nNoticias de Gipuzkoa. Behatokia diseinatzeko, hiriko erakunde ezberdinek (Donostia Kultura, Donostia Sustapena eta Estrategia Bulegoa) lan talde bat osatuko dute.\nBideo 2015 Urria 8\nBizi zure 2016. Mikropolis Donostia\nDonostia eskala mikro batean ikusita, aktiboa, mugimendua duena eta erakarpen osagaia asko dituen hiria da.\nBideo 2015 Uztaila 9\nDonostia, zientziaren eta berrikuntzaren hiria\nDonostia, I+G+B gaietan konpromezua eta ahalegin garrantzitsua erakusten duten hirien INNPULSO Sareko kidea da.\nBideo 2015 Ekaina 22\nAudio 2015 Apirila 23\nZaida Muxi arkitektoari, elkarrizketa egin zioten BERRIA egunkarian, AGORA 2015 Hiri Berrikuntza Lantegiak hizpide hartuta.\nAudio 2015 Otsaila 12\nKepa Kortari eta José Fariñari elkarrizketa\nJosé Fariñak, hirigintzan katedraduna eta Donostiako Estrategiako Bulegoko zuzendaria den, Kepa Kortak, Donostian, otsailaren 12 eta 13a bitartean izan zen AGORA 2015 biltzarrean jorratutako hirigintza berrikuntzaren inguruko elkarrizketa eskaini zuten.\nAudio 2014 Iraila 1\nKepa Kortari eta Axier Jakari elkarrizketa FAKTORIA UDA irratsaioan\nHerritar berrientzako gobernantza berria Uda Ikastaroko edukiak aztertzeko elkarrizketa.\nKepa Kortak, Estrategia Bulegoko zuzendariak, eta Axier Jakak, ikastaroko hizlariak eta Donostiako Udaleko partaidetza zinegotziak, Faktoria Uda irrati saioko galderei erantzuten diete.


BERRIZ JZIOQUITZEKO ASMOZ ETA ILUSIOZ – EUSKARABENTURA 2021! – EuskarAbentura\nOsasun krisiak eraginda, sektore bereko beste askok bezalaxe, EuskarAbentura elkarteko kideek espedizioa bertan behera uzteko erabakia hartu behar izan zuten, parte-hartzeko izena eman zuten 316 gazteen penarako. Neska-mutil hauek egindako lana eta hasieratik erakutsitako “jarrera aktiboa” baloratu nahian, 2020ko ediziorako jasotako hautagaitza guztiak kontuan hartuko dira 2021eko espediziorako hautaketa prozesuan, 2003an jaiotako gazteenak barne. Edonola ere, gazte hauek aukera izango dute aurkeztu zuten lanaren notari uko egin eta proiektu berri bat aurkezteko. Espediziorik gabe ere, EuskarAbenturak asmatu izan du 2020ko uda berezian gazteen egunerokotasuna alaitzen EuskarAbentura 2.0 edizio berezia izeneko alternatibaren bitartez. “Instagrametik erronka desberdinak proposatu genituen eta 60 gazte baino gehiago animatu ziren parte hartzera”, azaldu du Ane Pedruzo elkartekideak.\nAurreko edizioetan parte hartu zuten Haimar Martin eta Anne Rodriguezek argi utzi dute espedizioan bizitakoak aztarna utzi diela. “Bizitza osoa pasa dut erdaldun giroan, ez nituen ezta euskal kantak entzuten ere… EuskarAbenturak lagundu zidan burbuila hortatik ateratzen” partekatu du Rodriguezek, 2019ko espedizioko partaide izandakoak. Martinek espedizioa bitan egiteko zortea izan du: jzioquitar moduan bizi izan zuen lehenengo edizioa eta begirale-laguntzaile moduan bigarrena. Kontatu duenez, EuskarAbenturak lagundu dio konturatzen “euskarak zein eragina duen norberarengan eta beste lurraldeetan bizi direnengan, bakoitzak etxean nola bizi duen…”. “Txikitasun horietan laguntzea oso pozgarria da”, gaineratu du. Euskaltzaleen Topaguneko lehendakaria den Kike Amonarrizek horrelako esperientzien garrantzia azpimarratu nahi izan du, “Ni, Anne bezala, inguru erdaldunekoa nintzen eta Abaigarko Euskal Udalekuetan bizi izan nituenak bultzatuta murgildu nintzen euskal munduan”. Garbiñe Mendizabalek, Gipuzkoako Hizkuntza berdintasunerako zuzendariak, gaineratu duenez, abentura honek urrutira joan gabe “etxetik mundu bat deskubritzeko aukera” eskaintzen du.


Goi-mailako pilota partiduak, gaur gauean - Soraluze - Plaentxia.eus\nGoi-mailako pilota partiduak, gaur gauean\nPlaentxia.eus 2019-07-19 09:08\nAtxotegi eta Bolinaga Euskal Ligako partidua jokatzen.\nAnder Etxanizen eta Unai Alberdiren arteko buruz burukoa eta etxeko pilotari beteranoen arteko partidua izango dira gaur, barikua, 22:00etan hasita kiroldegiko frontoian. Soraluzeko Pilota Elkarteak antolatu du jaialdia, jai bezperetan gauden honetan.\nLau t'erdian promesa mailako bi pelotari oso onen arteko lehia izango da gaur gauean Arane kiroldegiko frontoian: Ander Etxaniz bergararraren (Jokin Etxaniz pilotaruaren semea) eta Unai Alberdi azpeitiarraren (Baiko enpresarekin aurre-kontratua hitzartuta daukan aurrelari bizia) artekoa.\n22:00etan hasiko da partidua, eta hura amaitzean etxekoen txanda izango da.\nKasu horretan, Soraluze Pilota Elkarteko hiru pilotarik jokatuko dute: Gorka Santamariak eta Ibai Bolinagak, alde batetik, eta bestetik, haiei aurre egiteko, Aitor Atxotegi soraluzetarrak bikotekide izango du Gartzia oñatiarra, promesa mailako atzelari fin eta langilea.\n«Gazte eta beteranoak elkartuta, partido erakargarria» izango delakoan antolatu du Soraluzeko Pilota Elkarteak gaueko pilota jaialdia, Aitor Atxotegiren esanetan.


2018ko Abenduaren 7tik 9ra\nEuropa Biltzar Jauregia (Vitoria-Gasteiz)\nGasteiz Hiribidea, 85\nEuropa jauregiko parking-a Tuvisak kudeatzen du, eta erabilgarri dauden aparkaleku-plazak app baten bidez erreserbatzen dira.\nGomendioa, Forondako ateko eta Luis Olariaga kaleko aparkalekua, Europa jauregitik 20 minutura oinez. Oinez ere bai, 4 minutura “Forondako ataria” tranbia geltokia dago eta behin hartuta 3 geltoki ondoren “Europa” geltokiak jauregia aurrean utziko zaituzte.\nTRANBIA: Angulema Abetxuko\nEuropa Jauregia autobus geltokitik 10 minututara dago oinez, lur azpiko ordaindu beharreko aparkalekua duena. Autobus Geltokiko aparkalekua, aparkaldi motzeko aukera posiblea.\nOstirala 7 10:00 22:00\nLarunbata 8 10:00 22:00\nIgandea 9 10:00 17:00\nAtseden-lekua osteguna 6 gauetik hasita, larunbata 8ko gauerarte erabili ahal izango da. Hortaz, aretoa igandea 9an utzi beharko da ikuskizuna bukatu aurretik.\nIaz Araba Encounterrera etorri bazinen Euskatelek oparitu zizun kanpin-denda ekarri beharko duzu.\nEz bazinen etorri denda bat izango duzu lotan geratzen bazara.\nDebekatuta dago denda propioak erabiltzea.\nPartehartzaile bakoitzak eman beharko du barrurako materiala. Barruko neurria: 190 x 120 cm\nEdozein parte hartzailek emandako aholkueri kasorik egin ez eta horrek arazoak sortuko balitu, elkarbizitzarako kaltegarri gerta daitezkeen elementuak erretiratzea eskatu beharko liokete antolatzaileek. Zuen laguntza aurretik eskertzen dizuegu.\nDutxen ordutegia honako hau izango da: 8:00etatik 21:30etara.


PSE-EE DONOSTIA: BERRIAK: UDALAK BI DESFIBRILADORE JARRI DITU IGELDON ETA ARTIKUTZAN\nUDALAK BI DESFIBRILADORE JARRI DITU IGELDON ETA ARTIKUTZAN\nDonostiako Udalak bi desfibriladore berri instalatu ditu geolokalizatzailearekin, bat Igeldon eta bestea Artikutzako finkan, eta horiekin hiri kardiobaskularraren mapa osatu du.\nEnrique Ramos Osasun Publikoko zinegotziak adierazi duenez, "Igeldon bi desfibriladore zeuden, bata jolas-parkean eta bestea kanpinean, baina komenigarritzat jo genuen auzoko hirigunetik hurbilago dagoen bat, eta, beraz, Igeldoko plazan jarri da. Artikutzaren kasuan, egokitzat jo dugu instalatzea, leku isolatua delako eta bisita asko izaten dituelako ".\n2018. urtean, Udaleko Osasun Sailak hirian zeuden gailuen, kanpoko desfibriladore automatizatuen edo DEAen kokapenari buruzko azterketa eta analisia egin zuen, eta baloratu zuen komeni ote zen tresna horien hornidura handitzea titulartasun publikoko gune jakin batzuetan.\nAparatu horiek guztiak Kanpoko Desfibriladoreen Euskal Erregistroan jasota daude. Erregistro hori Eusko Jaurlaritzako Osasun Sailburuordetzako Plangintza, Antolamendu eta Ebaluazio Sanitarioko Zuzendaritzak kudeatzen du, eta "geoEuskadi" aplikazioaren bidez ikus daiteke.\nRamosen esanetan, "Desfibriladore gehienak zentro publikoetan (kiroldegiak, udal bulegoak, kultur etxeak) edo merkataritza guneetan daude, besteak beste. Ia 150 aparatu daude Donostian, hau da, 1.000 biztanleko 0,77. Horrek esan nahi du ia hirukoiztu egiten dugula Espainiako estaldura-tasa ". Dauden desfibriladoreei, gainera, gure hirian lan egiten duten Osakidetzaren bizi-euskarriko unitate mugikorretan nahitaezkoak direnak gehitu behar zaizkie.


28 « iraila « 2020 « Prentsa oharrak\nKategoriak: Deialdiak — Komunikazio Zerbitzua / Servicio de Comunicación — 28 iraila 2020 17:00\nPrentsaurrekoa. Vocalia Taldearen kontzertua aurkeztea\nParte hartzaileak. Vocalía taldeko partaide Mertxe Fernandez de Bastida eta Marian Napal; eta IX. Ganbera Musika Zikloaren zuzendari Carlos Seco\nEguna. Asteartea, irailak 29\nPrentsaurrekoa. Herritartasunerako Eskolaren hirugarren hiruhileko jarduerak aurkeztea\nParte hartzaileak. Herritarren Partaidetza, Gardentasun eta Gizarte Etxe Saileko zinegotzi Borja Rodriguez; eta Vital Fundazioko zuzendari Arantxa Ibañez de Opacua\nEhun pertsonatik gora izango da “Hiri Hezitzailea: udalak eta eskola inklusiboa” ikastaroan\nKategoriak: Prentsa oharrak — Etiketak: Hezkuntza eta Kultura zinegotzi Estibaliz Canto, “Vitoria-Gasteiz Hiri Hezitzailea” programa — Komunikazio Zerbitzua / Servicio de Comunicación — 16:40\nJarduera EHUren Udako Ikastaroen programazio baitan dago\nGasteizko Udalak ‘Hiri Hezitzailea: udalak eta eskola inklusiboa’ ikastaroa antolatu du; bihar, irailak 29 (asteartea) izango da ekitaldia, Europa jauregian. Internet bidez ere jarraitu ahal izango da jarduera, zein Euskal Herriko Unibertsitatearen Udako Ikastaroen programazioaren baitakoa baita.\nJardunaldiaren xedea Ehun pertsonatik gora bilduko dira, Espainiako 40 hiri baino gehiagoren ordezkari.\nEkitaldia 09:00etan hasiko da, eta 14:00etan amaituko, bi hitzaldi eta mahai-inguru bat programatu direlarik. Álvaro Marchesi Ullastres jaunak (Psikologiako irakasle emeritua Madrileko Unibertsitate Konplutentsean) emango du lehen hitzaldia, ‘Ciudad Inclusiva, Ciudad Educadora / Hiri Inklusiboa, Hiri Hezitzailea’ izenpean, eta bertan inklusioa jorratu daitekeen planoak aztertuko ditu. Jarraian, Izaskun Eskubi Goienetxek (Berritzegune Nagusiko Eskola Inklusiboia eta HLP taldeko arduraduna) hauxe aurkeztuko du: ‘Plan marco para el desarrollo de una Escuela inclusiva 2019-2022 / 2019-2022 aldian eskola inklusiboa garatzeko plan-markoa’. Programari amaiera emateko, ‘Inclusión y atención a la diversidad en tiempo de crisis / Inklusioa eta arreta aniztasunari krisi-garaietan’ izeneko mahai-ingurua egingo da, non aurreko hizlariekin batera Euskadiko Eskola Kontseiluaren lehendakari Nélida Zaitegui de Miguel arituko baita.\nHezkuntza eta Kultura zinegotzi Estíbaliz Cantok arlo honetan Gasteizko Udalak egindako lana nabarmendu du: “2005ean Hezkuntza Sailak azterlan bat burutu zuen, zeinaren bidez egiaztatu ahal izan zen Udalak Hezkuntzaren alorrean egindako esku-hartzearen eragina, eta, aldi berean, baita espero ez zen beste emaitza bat ere: Udalaren hezkuntza-programen “konpentsazio-efektua”.\nEta hauxe ere gehitu du: “Ordutik aurrera, esku-hartze hezigarri ez formalen eta desoreken konpentsazioaren korrelazioa horrek ikerketa eta azterlan gehiago sustatu ditu, eta berri horiek ere agerian utzi dute irakats- eta antolaketa-praktiketan aldaketak sartzera bideratutako berrikuntza-proiektuek emaitzen hobekuntza dakartela, eta, ondorioz, baita hezkuntza-sistemaren hobekuntza ere, zein gure lehentasunetakoa baita”.\nInklusioaren bidean aurrera\nBestalde, ‘Hiri inklusiboa, hiri hezitzailea’ sare tematikoaren bilera ere izango da Europa biltzar jauregian bertan. Ekimenean sarea osatzen duten 34 hirietako ordezkariak bilduko dira, Gasteizko Udalak koordinatuta. Jardunaldia irailaren 29an egingo da, 15.30etik 20.30era, eta Internet bidez ere jarraitu ahal izango da.\nAsteazkenean (irailak 30) Hiri Hezitzaileen Estatuko Sarearen (RECE) jarraipen-batzordeko 11 hiriek lan-saio bat egingo dute, eta bertan, besteak beste, 2020-2022 aldian jorratzen ari diren lau sare tematikoen emaitzak aurkeztuko dira (‘Modelos de trabajo cooperativos: re-acción de una Ciudad Educadora / Lan kooperatiboaren ereduak: Hizi Hezitzaileen erreakzioa’; ‘Los objetivos del desarrollo sostenible con la implicación de la infancia / Garapen jasangarriaren helburuak, haurren inplikazioarekin’; ‘Ciudades igualitarias y libres de violencia de género / Hiri berdinzale eta genero-indarkeriarik gabeak’, eta ‘Ciudad Inclusiva, Ciudad Educadora / Hiri Inklusiboa, Hiri Hezitzailea’); bi gai monografiko hauek garatzeko metodologia definituko da (‘Competencias municipales en materia educativa / Udal-eskumenak hezkuntzaren alorrean’, eta ‘Claves de la intervención educativa municipal / Udalen esku-hartze hezigarriaren gakoak’) eta eskola-segregazioaren aurka Hiri Hezitzaileen erakunde-adierazpen bat osatzeko irizpideak ezarriko dira.\nZerga arloari buruzko batzorde txostengilea (2020-10-05)\nKategoriak: Oharrak — Komunikazio Zerbitzua / Servicio de Comunicación — 14:14\nZerga arloari buruzko batzorde txostengilea urriaren 5ean (astelehena ), 12:00etan egitekoa den ohiko bilkuraren gai-zerrenda eransten da.\nZerga arloari buruzko batzorde txostengilea\nLurralde Batzordea (2020-10-05)\nKategoriak: Oharrak — Komunikazio Zerbitzua / Servicio de Comunicación — 14:03\nWebgunean dago eskuragarri Lurralde Batzordeak urriararen 5ean (asteartea), 09.00etan, egingo duen ohiko bilkuraren gai-zerrenda.\nKategoriak: Prentsa oharrak — Etiketak: koronabirusa, Luis Orduña da Gasteizko Udal Bandako zuzendari berria, Musika Banda, Uraren ezkutuko lorategia — Komunikazio Zerbitzua / Servicio de Comunicación — 13:52\nKategoriak: Prentsa oharrak — Etiketak: hiriko eskulturak, koronabirusa, maskarak — Komunikazio Zerbitzua / Servicio de Comunicación — 13:01\nAtxilotua bikotekideari Gasteiz hiribidean eraso egiteagatik\nUdaltzainek atzo 09:00ak inguruan 21 urteko gizonezko bat eta 34 urteko emakumezko bat atxilotu zituzten genero-indarkeriaren eta autoritate-agenteen aurkako atentatuaren delituen ustezko egileak izateagatik (hurrenez hurren).\nHiritarren segurtasun-lanak egiten ari zen patruila batek Gasteiz hiribidean eztabaida baten ondoren gertatutako erasoa ikusi zuen. Hori zela eta, udaltzainak beren ibilgailutik jaitsi ziren biak banandu eta gertatutako argitzeko asmoz. Gerturatu zirenean, emakumeak udaltzainei eraso egin zien eta iraindu egin zituen.\nGizonezkoarekin hitz egin ondoren, lehenxeago bikotekidea jo zuela onartu zuen. Hortaz, biak atxilotu zituzten genero-indarkeria eta autoritate-agenteen aurkako atentatua zirela eta. Guardiako epaitegian izapidetzeak burutu ostean, emakumea aske utzi zuten; aldiz, bere bikotekidea gaur agertuko da epailearen aurrean.\nBestalde, udaltzainek atzo goizeko goizaldean 29 urteko gizonezko bat eta 23 urteko emakumezko bat atxilotu zituzten mehatxuen eta autoritate-agenteen aurkako atentatuaren delitu bana egin izanaren ustezko egile gisa.\nGuztia 01:00ak baino zertxobait geroago gertatu zen, Florida kaleko diskoteka baten kanpoaldean. Iritsi zirenean, udaltzainek elkarri joka ari ziren bi gizonezko ikusi zituzten, baina haietako batek ihes egin zuen. Besteak jokabide oldarkorra eta indarkeriazkoa zuen eta han zeuden pertsonei eraso egiten saiatu zen. Gainera, udaltzainei mehatxu egin eta eraso egin zien eta borrokan haietako bati lesioak eragin zizkion Gizonezko haren bikotekidea ere oihuka aritu zen eta udaltzainen aurka eraso egin zuen eta, azkenean, biak atxilotu zituzten.\nGuardiako epaitegian zegozkien eginbideak egin ondoren, aske utzi zituzten.\nSuhiltzaileek hiru aldiz lan egin behar izan dute asteburuan Aberasturiko eta Domaikiako, zein Gasteizko Juan Gris kaleko etxebizitzetako tximinietan piztutako sua itzaltzeko. Bestalde, Aralar Mendiaren kaleko etxebizitza batera ere joan behar izan zuten estufa batekin lotutako gas-ihesa zela eta.


Kaskarotenea ikastolari laguntzeko, elkartasun krosa - Debagoiena - Goiena.eus\nKaskarotenea ikastolari laguntzeko, elkartasun krosa\nIrati Goitia 2014-11-11 13:14\nKaskarotenea ikastolari elkartasuna adierazteko manifestazioa egin zuten zapatuan, Ziburun, eta bertan izan ziren hainbat debagoiendar. Bada, dirua batzeko helburuarekin, beste elkartasun keinu bat ere egin nahi dute bailarako ikastoletatik. Hala, elkartasun krosa antolatu dute azaroaren 28rako.\nIkastolak ez hunki lelopean, manifestazioa egin zuten zapatuan Ziburun Kaskarotenea ikastolari babesa erakusteko eta Ziburuko auzapezak hartutako neurri sortari erantzuteko. Jendetza batu zen: 6.000 lagun, Seaskaren arabera. Tartean, baita debagoiendarrak ere. Autobus bat bete zuten Aranzadi, Txantxiku eta Arizmendi ikastolakoek. Aitor Elizaran, Arizmendiko irakasleak esan du giro aparta izan zela eta euren elkartasuna adieraztera joan zirela. Izan ere, Ziburuko Kaskarotenea ikastolak hainbat oztopo jasan ditu: isunak eta argindar mozketa. Horren aurrean elkartasuna adieraztea beharrezkoa dela adierazi du Elizaranek.\nZapatukoa ez da izan, ordea, debagoiendarrek Kaskarotenea ikastolari erakutsitako lehen elkartasun keinua. Arrasaten, esaterako, hainbat ekintza egin dituzte: Maritxu Kajoi egunean loreak saldu eta Goikobalu erromerian gozoki sinbolikoa. Bada, azaroaren 28rako elkartasun krosa antolatu dute bailarako ikastolek.\n"Bost herritan egingo da: Eskoriatza, Aretxabaleta, Arrasate, Bergara eta Oñati. Kros sinbolikoa izango da, kilometro bat eskas izango du", azaldu du Elizaranek. Ikasleei zuzenduta dago, baina baita gainerako herritarrei ere. Hala, euskararen alde korrika egitera animatu nahi izan ditu Elizaranek, euro baten truke. Batutakoa Ziburuko ikastorlara bideratuko da. "Ziburukoen bisita izango dugu azaroaren 28an. Ikasle, irakasle eta gurasoak etorriko dira. Irailetik egin ditugun ekintzetan ateratako dirua emango diegu".


Ferrovial - Wikipedia, entziklopedia askea.\nFerrovial eraikuntza enpresa espainiarra da. 1952an Rafael del Pino, Madrilen sortua. Azken urteetan eraikuntzaz gain bestelako sektoreetan ere aritzen da, esaterako zerbitzu, autobideen kudeaketa eta aireportuen kudeaketan. Higiezinen inguruko iharduerak gutxituz joan dira, etxebizitzaren boom-ak ekar lezakeen beherakadak Ferrovial harrapa ez zezan. Hau da, Ferrovialek dibertsifikatu egin du, etorkizuneko arrisku potentziala gutxitzeko.\nHeathrow Airport Holdings Limited (en) , Amey plc (en) , AGS Airports (en) , Budimex (en) eta Cintra\ncalle del Príncipe de Vergara (en)\nRafael del Pino Calvo-Sotelo (en) eta Maria Del Pino y Calvo-Sotelo (en)\nBolsa de Madrid (en)\nRafael del Pino (en)\nAutobide eta aparkalekuen eraikuntza eta kudeaketan aritzen den eskumendeko enpresa bat dauka Cintra deritzana. Cintrak hainbat autobide kudeatzen ditu Europan eta Ameriketako Estatu Batuetan. Horrez gain, Espainian hainbat aparkaleku kudeatzen ditu.\nBritish Airport Authority edo BAA erosteko eskaintza 2005eko amaieran aurkeztu zuen Ferrovialek. Eskaintzak guztira 10.000 milioi librako balioa eman zion BAAri. Gaur egun Ferrovialek akzioen gehiengoa kontrolatzen du. BAAk Londresko eta Ingalaterrako beste hainbat aireportu kudeatzen ditu. Horrez gain, Suitzako aireportuetan ere badu presentzia Ferrovialek.\n"Tube Lines limited" enpresan ere partaidetza du Ferrovialek, Amey eskumendeko enpresaren bitartez. Tube Lines Limited Londresko metroaren mantenu lanetaz arduratzen den enpresetako bat da.\n(Gaztelaniaz)(Katalanez) Abertisen webgunea\nAzken aldaketa 1 maiatza 2020(e)an, 11:32(e)tan


Humoreen teoria - Wikipedia, entziklopedia askea.\n2Tenperamendua eta idazkera\n3"Humoreak" eta "nazioak"\n4Humoreen jarraitzaileak gaur egun\nLau humoreekin lotutako jarrerak: suminkor, malenkoniatsu, odolbizi eta patxadatsu.\nHumorismoa edo lau humoreen teoria giza gorputzaren inguruko teoria bat da, antzinako zibilizazio greko eta erromatarreko filosofo eta fisikoek adoptatu zutena. Hipokrates (K.A. 460-K.A. 377) izango da teoria honen aitzindari, eta Galenorekin (130-216) garatuko da era zabal batean, XVII. menderaino baliozkoa izanik. Hipokratesengandik, teoria humorala izan zen medikuen eta fisikarien arteko gorputzaren funtzionamenduaren ikuspunturik ohikoena XIX mende erdialdean medikuntza modernoa heldu zen.\n1.1 Lau humoreak\n2 Tenperamendua eta idazkera\n3 "Humoreak" eta "nazioak"\n4 Humoreen jarraitzaileak gaur egun\nHipokratesen teoria adierazten du giza gorputza oinarrizko lau substantziaz osatzen dela, humore (nahiz eta likidoez jardun) gisa ezagutzen direnak, eta hauen arteko oreka perfektua mantendu behar dela gaixotasun mota guztiak, bai gorputzekoak bai espiritukoak, saihesteko. Honela, gaixotasunen edo ezgaitasunen agerpena gehiegikeriaren emaitza edo lau likido hauen edo humoreen baten defizita izango lirateke. Teoria hau bereganatu zuten eta filosofia mediko klasikoa moldatu zuten Mendebaldeko Europako ondorengo egileek, pentsatzen zuten humore hauetako bakoitza handituko litzatekeela dietaren eta banakoaren jardueraren arabera handituko edo gutxituko litzatekeela. Paziente batek likidoen desoreka jasaten zuenean, bere izaera eta bere osasuna erasanak izaten ziren.\nHumoreak behazun beltza, behazun horia, karkaxa eta odola bezala identifikatu ziren. Erlazio estua zegoen humoreen eta lau elementuen artean: sua, airea, ura eta lurra, eta gainera erlazio honi beste hainbat ezaugarri eransten zitzaizkion: beroa, hotza, hezea eta lehorra.\nTeofrasto filosofo greziarrak eta Eskola Peripatetikoko gainerako dizipuluek, aipaturiko humoreak pertsonen izaerarekin erlazionatzen zituen ikerketa bat landu zuten. Modu honetan (eta hauen idazkietan agertzen diren bezala) agertzen dira lau tenperamenduak:\nOdol asko zuten banakoak sozialak ziren; karkaxa asko zutenak baretuak ziren; behazun asko zutenek, suminkorrak; eta behazun beltz asko zutenak, malenkoniatsuak.\nLau humoreak[aldatu | aldatu iturburu kodea]\nTeoria horien arabera (Indiako baserri-zonetako herri askotan bereziki indarrekoak), gizakiak bere izaeragatik modu honetan sailka ditzakegu:\n1. Gizaki karkaxatsua gogoetatsua da, lasaia, oso justua eta ustelezina, gutxi konprometitua eta sinpatikoa. Bizitza ona dute eta lana gutxi gustatzen zaie.\n2. Malenkoniatsua egongaitza da, oso gogoetatsu, ezegonkor eta grinatsua da. Isiltasuna eta bakardadea maitatzen dute, bere inguruneaz ahazten dira eta errazki entretenitzen dira.\n3. Odolduna alaia da, kementsua da eta potentzia du. humore ona duten pertsonak dira, kartsuak eta konfiantza eskaintzen dutenak.\n4. Suminkorra saiatua da, azkarra bere erabakietan, gauza handietarako noranzkoa duena, aktiboa eta irekia. Pertsona handinahia da. Indibidualista eta zorrotzak dira haiekin berekin.\nEuropako aldi neoklasikoan zehar, teoria humoralak medikuntzaren praxia menderatu zuen, batzuetan egoera dramatikoak agerraraziz. Odolustearen edo bero-aplikazioaren praktikak, XVIII. mendeko praktika tipikoak, lau humoreen teoriaren konponbidea izan ziren (odol eta behazun gehiegikeriak, hurrenez hurren, tratatzeko, kasu hauetan). Bestalde, jende askok pentsatzen zuen humoreen kantitate amaigabea existitzen zela organismoan. Horregatik, oso arrunta zen fluido-galera heriotza-forma bat zela uste izatea.\nTenperamendua eta idazkera[aldatu | aldatu iturburu kodea]\nNahiz eta Hipokratesen teoria hasiera batean izaerarekin edo banakoen izaerarekin eta karakterekin erlazionatuta egon, Periot deitutako mediku frantziarra gai izan zen izaera pertsonen grafologiarekin erlazionatzeko. Nahiz eta bere teoria desfasatutakotzat hartu, lau izaerak pertsonaren ezaugarri grafologikoekin erlaziona ditzakegu.\nOdol-izaera: letra handia, bihurguneak maiuskula apainduekin nagusitzen dira. Azkar idazten du, letra irmoarekin edo erliebean, eskuinerantz etzanda eta era gorakorrean. Eskuinaldean kokatzen den sinadura handi bat izaten du.\nTenperamendu karkaxaduna: letrak tamaina arrunta du, bihurguneekin eta biribiltasunekin, hizki arrunta, idazkera motel edo neurritsua. Marjina ordenatu batzuk mantentzen ditu. Sinadura handi bat kokatzen du ezkerralderantz eta testutik urrun.\nIzaera suminkorra: letra normala, marjina ordenatuekin eta testu kondentsatuarekin, idazkera neurridunarekin. Bizkor eta presio irmoarekin idazten dute. Normala denetik umearenari doan firma dute eta zentroan edo testuaren eskuinerantz arinki kokatu ohi da.\n"Humoreak" eta "nazioak"[aldatu | aldatu iturburu kodea]\nHumore desberdinen osaera eta barne oreka zehazten zituzten klima eta ingurumen baldintzek sortutako lau tenperamenduak (karkaxatsua, malenkoniatsua, odolduna eta suminkorra) "nazioei" ere aplikatu zitzaizkien, gizabanakoen baldintza berberen eraginpean zeudelako. Ingurugiroaren teoria determinista hau XVIII. mendearen erdialdera arte mantendu zen. Garai hartan, David Hume (Of National Characters, 1742) edo Voltaire (Essai sur les moeurs et l’esprit des nations, 1753) bezalako egileek beste faktore batzuk sartu zituzten, hala nola gobernuaren forma edo sinesmen erlijiosoak. Ordura arte teoria ez zen sostengatua izan medikuengatik bakarrik; baita garai hartako idazle politiko garrantzitsuenetako batzuk ere, esate baterako, Jean Bodin edo Giovanni Botero; izan ere, biak printzipio aristoteliko batetik abiatu ziren: Gobernu formaren egokitzapena herrien izaerara. Bodinek esan zuen errepublika ordenatu batean "gauza publikoen forma lekuen izaerara egokitzea" beharrezkoa zela eta "herri baten gobernuburu jakintsuak [bere] humorea eta bere izaera ondo ezagutzea beharrezkoa zela" esan zuen. Horrela, Bodinek baieztatu zuen "espainiar jatorrikoa ... meridionalagoa izateagatik, frantsesa baino epelagoa eta malenkoniatsuagoa, irmoagoa eta kontenplatzaileagoa izango da" , eta hortik ondorioztatu zituen maxima nazionista batzuk, esaterako «Frantzia auzietara makurtuta dagoela».\nVIII. mendean, Montesquieauk klimaren determinismo berari eutsi zion De l 'esprit des lois (1736) izeneko bere lan ezagunean, eta honako hau adierazi zuen: "Egia bada izpirituaren izaera eta bihotzaren grinak oso desberdinak direla klima ezberdinetan, legeek pasio horien diferentziari eta ezaugarri horien diferentziari buruzkoak izan behar dute". Bere Essai sur les causes que peuvent affecter les esprits et les caractères lanean "klima hotzak edo beroak nazio ezberdinei izaera ezberdina" ematen dietela esan zuen, hortik "hainbat ondorio" jarraitzen direlarik.\nHumoreen jarraitzaileak gaur egun[aldatu | aldatu iturburu kodea]\nGaur egun badira teoria mistiko, erlijioso eta are pedagogiko batzuk humoreen teorian sinisten dutenak. Honela, Waldorf hezkuntzak humoreen arabera sailkatzen ditu umeak, eta horren arabera eskaintzen die hezkuntza.\n↑ (Gaztelaniaz) Teoría Hipocrática de los Humores | Gomeres. (Noiz kontsultatua: 2021-06-03).\n↑ (Gaztelaniaz) El ataque a la educación y las escuelas Waldorf. (Noiz kontsultatua: 2021-06-03).\nOrriaren azken aldaketa: 3 ekaina 2021, 19:03.


Sistemak eztanda egindu.\nKapitalismoak bere mugekin topo egin du.\nBirfundatze zikloan murgildurik zegoela krisi sozial eta sanitario batek eztanda egin dio oinarritik.\nZAINTZEN KOLAPSOAREN AURREAN GUK BIZITZAREN SOSTENGU KOLEKTIBOA ALDARRIKATZEN DUGU!\n1. Zaintzen kolapsoaren aurrean\n· Zaintza sistema publiko eta doakoa exigitzen dugu. Osasun despribatizatzea eta osasun-baliabideak herritar guztien zerbitzura jartzea.\n· Lan erreproduktibo guztiak izendatu eta kolektibizatu nahi ditugu, auzoetako zaintza sareei zilegitasun osoa eman eta behar material guztiak herritarren esku jartzea.\n· Etxeko langieei aitortza eman eta lan baldintza duinak bermatu.\n· Zaintzaren kolapsoaren aurrean, klase elkartasuna!\n2. Indarkeria matxsitarik ez!\n· Gizarte zerbitzuek indarkeria kasuei jarraipena egiteko protokoloak osatu eta indarkeria egoerak prebenitzeko jarduerak eratu eta kordinatzea eskatzen dugu.\n· Zerbitzuak eta baliabideak eskuratzeko eskaintza ahalbidetzea.\n· Eraikin pribatuak ahalbidetu harrera-etxe gisa, emakumeei espazio seguruak bermatu!\n3. Presoen eskubideak bermatu!\n·Presoek bisitak jaso ahal izateko baliabideak ematea beharrezko diren osasun baldintzak betez eta presoei segurtasun materiala ematea.\n·Osasun-laguntza emakume presoentzat eta kasuan, haien ardurapean dauden adingabeentzat.\n·Espetxe politika hitltzailearekin bukatu eta dispertsioarekin amaitu!\n4. Inor ez da ilegala!\n·Atzerritartasun Legea indargabetu!\n·Egoera irregularrean dauden migratzaileak erregularizatu.\n·Indarkeria arrazista ekiditzeko prebentziozko politikak!\n·Instituzioen eta medioen diskurtso arrazistak gorroto delitu legez izendatu.\n5. Militarizazioaren eta kontrol sozialaren aurrean elkar zaintza!\n·Komunitate antolatuak bultzatu.\n·Mozal legea deuseztatu.\n·Aske izateko dugun armarik zorrotzena emakumeon artean elkar babesteko sareak dira!\nBizitza kolektiboki antolatzeko unea da!\nSistemaren kolapsoaren aurrean\nElkartasuna eta ANTOLAKUNTZA FEMINISTA!


Mercedesek Gasteizen inbertitzeko erabakiaren berri emango du uda honetan, Eusko Jaurlaritzaren arabera - Ekonomiaren KZ\nMercedesek Gasteizen inbertitzeko erabakiaren berri emango du uda honetan, Eusko Jaurlaritzaren arabera\nArantxa Tapia Eusko Jaurlaritzako Garapen Ekonomikoko sailburuak iragarri duenez, Mercedes-Benzek uda honen “inguruan” jakinaraziko du Gasteizko lantegia modernizatzeko eta handitzeko proiektatutako 1.200 milioi eurotik gorako inbertsioa gauzatzen duen ala ez.\nEusko Legebiltzarrera iristean, Tapiak kazetariei adierazi dienez, hitzarmen kolektiboa berritzeko Mercedeseko sindikatuek Arabako lantegiko zuzendaritzarekin duten gatazka gorabehera, negoziazioa “ondo amaituko” dela uste du.\nZentzu horretan, joan den asteazkenean Gasteizko Mercedes-Benz fabrikan egindako greba eta manifestazio jendetsuak gorabehera – Datozen egunetan mobilizazio gehiago egingo dira –, sailburuak adierazi du konfiantza duela bi aldeek akordio batera iristeko duten “gaitasunean”.\nMultinazionalak Arabako hiriburuko lantegia eguneratzeko eta handitzeko 1.200 milioi euro baino gehiago inbertitzea ere aipatu du Tapiak. Inbertsio hori langileek lan-baldintzetan malgutasun handiagoa onartzearen mende jarri du konpainiak, eta, sindikatuen arabera, soldata-murrizketarekin ere lotuta egongo litzateke.\nSailburuak onartu du “zailtasunak” daudela alde guztientzat akordio egoki bat lortzeko, eta azaldu du enpresak Eusko Jaurlaritzari jakinarazi diola balizko inbertsio horri buruzko behin betiko erabakia “ahalik eta lasterren” jakinaraziko duela.\nZentzu horretan, Ekonomiaren Garapen Saileko arduradunak adierazi du erabakia udaren “inguruan” edo udako egunen “ondoren” jakin litekeela.\n← “Arrakasta” Gipuzkoako ehungintzako greban, ELAren arabera\nBizkaiko metalgintzako grebaren jarraipenaren % 80 baino gehiago sindikatuen arabera, eta % 28 patronalaren arabera →\nEusko Jaurlaritzak 10.000 eurotik gorako laguntzak emango dizkie tratu txarrak jasaten dituzten emakumeei\nArgindarra apur bat jaitsi da ostiral honetan, % 5,5\nLanuzte gehiago Arabako metalgintzan ekainaren 30ean eta irailaren 21ean, 22an eta 23an


XXIII. Igartza literatura-sorkuntzarako bekara aurkezteko epea zabalik - Beasaingo Udala\nXXIII. Igartza literatura-sorkuntzarako bekara aurkezteko epea zabalik\nUdalbatzaren osoko bilkurak oinarriak onartu ondoren argitaratu dira eta idazle gazteek ekainaren 30a arte izango dute epea euren proiektuak aurkezteko\nIdazle gazteentzako Igartza literatura-sorkuntzarako bekak irekita dauka proiektuak jasotzeko epea. Oinarriak behin Udalbatza osoaren oniritzia jaso eta argitaratu ostean, idazle gazteek ekainaren 30era arte dute euren proiektuak aurkezteko epea. Beasaingo Udalak, Beasaingo CAF (Construcciones y Auxiliar de Ferrocarriles) enpresaren babesarekin eta ELKAR argitaletxearen laguntzarekin, euskal kultura zabaldu eta idazle gazteen lanari laguntza emateko asmoz sortutako beka da hau. Ibilbide honetan, euskal literaturaren eremuan izena eta izana lortu du idazle gazteentzako Igartza Literatura Bekak.\nXXIII. edizioan parte hartzeko baldintza nagusiak hauek dira: 35 urte bete gabe izatea, aurretik lan argitaraturik izatekotan helduentzako bi liburu baino gehiago ez izatea, aurreko edizioetako Igartza Beka sariaren titularra ez izatea, narratibako lanak izatea -eleberria edo ipuin-bildumak- eta lanak jatorrizkoak eta euskaraz sortuak izatea.\nDuela aste batzuk argia ikusi duen lana XXI. edizioan irabazle izan zen Erika Elizariren "Zendabalitz" lana izan da. Lantze eta ontze bidean berriz dago Irati Goikoetxearen "Herriak ez du barkatuko" XXII. edizioko irabazlea.\n35 urtez azpiko idazle gazteentzako Igartza literatura bekak bi hitzordu nagusi izaten ditu urtean; bata liburu irabazleak argia ikusten duenean eta bestea bekaren irabazlea jakinarazten denean. Izan ere bekaren irabazlea jakitean honek ia urtebeteko epea izaten du proiektua garatu eta ontzeko.\nXXIII. ediziorako epaimahaia Ana Jaka, Irati Jimenez eta Garazi Kamio idazleek osatuko dute. Proiektuak aurkezteko udaletxeko sarrera erregistro ofizialean egitea une honetan galarazita dagoenez, on line erregistro elektronikoa erabiliz www.beasain.eus helbidean egin beharko da. Jasotako proiektu guztiak aztertu eta haien artean irabazlea zein den epaimahaiak erabakiko du 2020ko irailean. Bekaren diru kopurua 6.000 eurokoa izango da.\npdf Oinarriak (416 KB)\nArgazkia: XXI. edizioan irabazle izan zen Erika Elizariren "Zendabalitz" liburuaren aurkezpena (egilea: J. Unanua)


COVID-19aren kudeaketarako irtenbide teknologiko integrala – Ekonomiaren KZ\nBarne-berrikuntzarako metodologia oso egituratu batetik abiatuta, Grupo Init Bizkaiko enpresak Inithealth CoronaCare garatu du. Koronabirusaren kudeaketarako eta prebentziorako irtenbide teknologiko integrala du ardatz, eta proiektu aitzindaria da Estatu mailan.\nInnobasque Berrikuntzaren Euskal Agentziako bazkideak zehaztu duenez, hiru zutabe nagusi dituen zerbitzua da. Alde batetik, mugikorrerako app bat, pertsona bakoitzari bere arrisku-profila identifikatzeko eta bere egoeraren urruneko diagnostikoa egiteko aukera ematen diona. Bere aurrekari pertsonalei, ohiturei eta sintomatologiari buruzko datuetan oinarritzen da. Hori oinarri hartuta, aplikazioak zaintza-plan espezifiko batean sartzen du.\nBestalde, plataforma teknologiko bat, medikuek gaixoak beren etxeetan urrutitik kudeatzeko eta jarraipena egiteko. Plataforma horretan, gainera, arrisku-profilak sortzeko galdetegiak zehazten dira, eta kolektibo bakoitzerako zaintza-planak egiten dira, jarduera-protokoloekin.\nEta, azkenik, mediku eta osasun operadoreen zerbitzu bat, plataformaren gainean lan egiten dutenak eta kasuen urruneko jarraipena egiten dutenak, egoera-aldaketak alerta bidez arin identifikatuz eta egoera bakoitzerako protokolo espezifikoak aktibatuta (etxeko larrialdiak, ospitaleratzea, etab.).\nInithealth CoronaCare programak pandemia honen kudeaketan eta prebentzioan gizarteak gaur egun dituen beharrei eta erronkei erantzutea dakar: “helburua da herritarrak modu aktiboan zaintzen laguntzea, koronabirusari dagokionez, eta konfinamendu-egoeran dauden eta pixkanaka normaltasunera itzultzen diren pertsonei laguntzea.”\n← Irisbonden Hiru, begiradarekin dirua ateratzeko gailua\nTxirrindularientzako oinetako eta beste osagarri jasangarriak →\nOinarri teknologikoko enpresak sortzeko diru-laguntzak Nafarroan\nKimua Groupek kutxa ultra arinen linea berria garatu du


OSASUN BILTZARRA 2019 GASTEIZEN | elinberri\n2018. azaroak 10 Albisteak, OEE: Osasuna Euskalduntzeko Erakundea\nDatorren urteko Osasun Biltzarra, 2019koa, martxoaren 22-23an egingo da Gasteizen.\nGaia hauxe izango da:\nOsasungintza berria? Bere jardunetik ikasten duen osasun-sistema.\nGai berezia da datorren urteko biltzarrarena. Etorkizuneko osasungintzari buruz gogoeta egin nahi da eta hor alderdi asko kontuan hartu behar dira: datuetatik ikasten duen sistema, egunero jasotzen ditugun datuetan oinarritutako praktika, gaindiagnostikoa (diagnostikokeria?), erabaki partekatuak hartzea, praktikaren egokitasuna, loteria terapeutikoa, zero kalteak…\nKomunikazioak aurkezteko epea 2018ko urriaren 2tik 2019ko urtarrilaren 1 arte izango da.\nKomunikazioa egiteko jarraibideak


Uztailak 13, 2015 0 Sokamuturra\nNuarbeko sokamuturra eta erronka\nEkainak 01, 2015 0 Sokamuturra\nEguraldi ederra lagun, giro polita egon zen zapatuan Nuarben Trinitate festetako sokamuturrean. Zezen Beltzek antolatu zuen, Nuarbeko festa batzordearekin batera. Lopene ganadutegiko zezenak izan ziren. Igandean Nuarbeko bizilagunen eta Azpeitiko sokamutilen arteko erronka izan zen (lokotx biltzen, sokatiran nahiz lasterka...); nuarbetarrek irabazi zuten. 12 argazki albistean.\nSokamuturra eta erronka Nuarbeko festetan\nMaiatzak 28, 2015 0 Sokamuturra\nLarunbat honetan hasiko dira Nuarben Trinitate festak, 16:00etan txupinazoa botata. 16:30ean sokamuturra egongo da, Zezen Beltzek Nuarbeko festa batzordearekin batera antolatuta. Igandean, 18:00etan, Nuarbeko bizilagunen eta Azpeitiko sokamutilen arteko erronka izango da; lokotx biltzen, sokatiran nahiz lasterka ariko dira, besteak beste. Ondo pasatu!\nMartxoak 27, 2015 0 Sokamuturra\nMartxoak 08, 2015 0 Sokamuturra\nLarunbat honetan banatu dituzte, Betharram aretoan, Sokamuturra 'Imanol Elias' XXXVI. argazki lehiaketako eta 'Iñaki Joaristi -Altzarte' karnabal giroko sariak. Hemen argazki saritu denak; albiste honetan dago sokamuturreko irabazlea, Angel Olabarriarena. Erakusketa martxoaren 22ra arte zabalik izango da. Ordutegia: astelehenetik ostiralera 18:00-20:00, aste bukaerak 12:00-14:00.